Ministarstvo obavestilo frilensere da obrazuje radnu grupu za rešenje njihovog statusa - Politički.rs\nUdruženje radnika na internetu saopštilo je da im je danas stigao mejl iz kabineta ministarke za rad, zapošljavanje, boračka i socijalna pitanja sa Rešenjem o obrazovanju radne grupe za pripremu predloga kojima se reguliše status frilensera.\nFrilenseri su podsetili u saopštenju da su 15. septembra na više adresa uputili zahtev da se formira radna grupa do kraja meseca.\nU Rešenju stoji da će radna grupa ‚”pripremiti predloge kojima se reguliše status fizičkih lica koja radno angažuju strani poslodavci koji nemaju registrovanu delatnost na teritoriji Srbije i samozaposlenih lica, koja rade preko platformi, odnosno frilenseri”.\nZadatak radne grupe je da do 31. decembra razmotri pravni okvir u vezi sa pravima i obavezama frilensera i da pripremi predloge kojima se reguliše njihov status, navedeno je u rešenju.\nDa bi se uhvatila u koštac sa ozbiljnim i gorućim problemima radna grupa mora pod hitno početi sa radom, saopštilo je udruženje.\nU udruženju očekuju da će na prvom sastanku saznati više o tome kako će se status frilensera rešavati – da li kroz jedan novi zakon, ili kroz izmenu više postojećih – i kakav će dalji tok radne grupe biti.\n“Smatramo da rešenje koje je najavljeno za 1. januar, a koje podrazumeva normirane troškove od 18.300 dinara mesečno sa ukupnim iznosom poreza i doprinosa od 55,8 odso, mora biti izmenjeno, te ćemo već na prvom sastanku radne grupe ovo pitanje adresirati kao prioritetno”, istaknuto je u saopštenju.\nFrilenseri će poreski dug otplaćivati deset godina u mesečnim ratama


Obilježen Međunarodni dan fudbala i prijateljstva\nU više od 200 gradova širom planete održano je niz događaja koji obilježavaju mir, prijateljstvo, jednakost i zdrav način života. Desetine hiljada djece i odraslih učestvovalo je u prijateljskim fudbalskim susretima, otvorenim treninzima, grupnim tematskim okupljanjima i ostalim sportskim događajima.\nSlična manifestacija organizovana je i u Crnoj Gori, koja se ove godine prvi put našla na spisku učesnika pokreta „Fudbal za prijateljstvo“.\nOdržavanje “Međunarodnog dana fudbala i prijateljstva” je po prvi put objavljeno 2014. godine od strane mladih ambasadora međunarodnog društveno-odgovornog projekta za djecu “Fudbal za prijateljstvo”, zvanično podržanog od strane FIFA i UEFA. Tokom ovog dana, svako ko uvažava i živi po osnovnim vrijednostima ovog projekta – kao što su jednakost, poštovanje za kulture drugih i suživot u miru - vezuje oko svoje ruke plavo-zelenu “Narukvicu prijateljstva”, simbol projekta. Plavi končić na narukvici predstavlja mirno nebo, a zeleni – fudbalski teren, prostranstvo dostupno svakome.\nNa Trening kampu FK Budućnost su se sastale najmlađe selekcije Budućnost i Mladosti. Fudbaleri oba tima su pred početak susreta razmijenili narukvice prijateljstva, a u ime dječijih ambasadora iz Crne Gore obratio se mladi novinar, Luka Jovović.\n- Predstavlja nam izuzetno zadovoljstvo što smo po prvi put učesnici globalnog projekta „Fudbal za prijateljstvo“. Radujemo se sticanju novih prijatelja, kao i druženju na terenu i van njega. Današnja prijateljska utakmica između gradskih rivala je dokaz da postoje samo sportski rivali, a da u svakom trenutku treba promovisati vrijednosti koje su glavni oslonac i našeg projekta.\nNa kraju, zajedničkim fotografisanjem svih učesnika prijateljskog susreta, završen je Međunarodni dan fudbala i prijateljstva.


AMSS upozorava da delimično mokri kolovozi predstavljaju ove večeri opasnost za vozače.\nU saopštenju AMSS navodi i da vozače tokom večeri očekuju povremeni pljuskovi, praćeni grmljavinom i to na širem području naše zemlje.\nSaobraćaj je trenutno umerenog do pojačanog inteziteta na putevima I i II reda, dok se u večernjim satima očekuje veći priliv vozila na deonicama koje vode ka većim gradskim sredinama. Prema poslednjim informacijama Putevi Srbije na naplatnim stanicama nema zadržavanja.\nIz Uprave granične policije informacija da na graničnim prelazima putnička vozila čekaju od 30 minuta, osim na Horgošu gde je to 60 minuta. Na tretnim terminalima nema dužih zadržavanja od 30 minuta.


CALIMS obilježila jubilej Internacionalnom konferencijom | MedicalCG Magazin o zdravlju i medicini\nNaslovna izdanje br. 115 CALIMS obilježila jubilej Internacionalnom konferencijom\nPovodom obilježavanja desetogodišnjice rada Agencije za ljekove i medicinska sredstva – CALIMS, u hotelu Palmon Bay&Spa u Igalu, organizovana je 19. i 20. oktobra dvodnevna konferencija pod nazivom 10 godina CALIMS u korak sa EU standardima – nauka i regulativa u službi zdravlja. Ovaj stručni skup je okupio oko 250 učesnika, među kojima su bili predstavnici institucija zdravstvenog sistema Crne Gore, nacionalnih regulatornih tijela iz regiona, Svjetske zdravstvene organizacije (SZO), Evropske agencije za ljekove (EMA), te akademske zajednice, kao i farmaceutske industrije.\nUčesnici su tokom dva dana bili u prilici da kroz predavanja istaknutih domaćih i stranih stručnjaka steknu uvid u najaktuelnija regulatorna dešavanja u oblasti stavljanja lijeka u promet, praćenja neželjenih dejstava ljekova, kliničkih ispitivanja, medicinskih sredstava i ostalih tema relevantnih za farmaceutski sektor.\nNakon pozdravne riječi i uvodnog izlaganja direktora CALIMS-a dr med. spec. Milorada Drljevića o desetogodišnjem radu CALIMS-a, na otvaranju konferencije učesnicima su se obratili ministar zdravlja Crne Gore dr Kenan Hrapović i predsjednik Crne Gore Milo Đukanović, koji je i otvorio skup.\nPozdravnu riječ predsjednika Đukanovića prenosimo u cjelosti:\nPoštovani ministre, poštovani direktore i zaposleni u Agenciji za ljekove i medicinska sredstva, uvaženi učesnici Internacionalne konferencije,\nSa zadovoljstvom sam prihvatio poziv direktora Drljevića da učestvujem u svečanom činu obilježavanja prve decenije rada Agencije za ljekove i medicinska sredstva Crne Gore. Utoliko prije što sam bio na čelu Vlade kada je 2. decembra 2008. godine donesena odluka o osnivanju ove nacionalne institucije za regulaciju u oblasti ljekova i medicinskih sredstava, sa ambicijom da bude utemeljena na naučnoj i stručnoj ekspertizi, usklađena s najboljim praksama i modelima zemalja EU.\nZa našu mladu državu bio je to izazovan, pionirski posao, u koji se krenulo sa nulte tačke, jer je ova djelatnost ranije bila u ingerenciji državnih aranžmana kojima je pripadala Crna Gora. Specifičnost Agencije bila je što u vrijeme njenog formiranja u Crnoj Gori praktično nije bilo ni tehničkih ni stručnih preduslova, ili bilo kakvih prethodnih iskustava u ovom važnom poslu, bez kojeg se ne može zamisliti ne samo zdravstveni sistem, nego ni društvo u cjelini.\nTo su one djelatnosti koje se najčešće odvijaju iza očiju javnosti, čiji su efekti rada po zdravlje ljudi, po zdravlje nacije nemjerljivi. Polje rada gdje se praktično osvajaju i primjenjuju evropski standardi o kojima govorimo promovišući politiku integracija. Uspon naše Agencije tokom desetogodišnjice postojanja je i svojevrsni barometar ukupnog napretka Crne Gore, u procesu pridruživanja Evropskoj uniji. Njeni eksperti daju prepoznatljiv doprinos opštem progresu na evropskom putu i kroz učešće u četiri pregovaračka poglavlja. Kao što ste vidjeli, od 7 zaposlenih u 2008, i još toliko u 2009, Agencija danas ima 40 radnika, od kojih je čak 37 sa visokom stručnom spremom, među kojima su specijalisti i subspecijalisti iz oblasti medicine i farmacije, mnogi i sa najvišim naučnim znanjima u ovim oblastima.\nFormiranjem Agencije ostvaren je značajan doprinos unapređenju cjelokupnog zdravstvenog sistema, jer je građanima omogućeno da koriste sigurne ljekove i medicinska sredstva na način kako se to radi u državama Evropske unije. Posebno je važna njena uloga u sprečavanju distribucije falsifikovanih ljekova koji prema podacima Svjetske zdravstvene organizacije na globalnom tržištu dostižu do 10%, a u nerazvijenim zemljama čak i do 50%. Agencija je potpuno osposobljena za usaglašavanje sa EU direktivama o ljekovima i medicinskim sredstvima, uz punu saradnju sa ekspertima Evropske unije, kao i zemalja okruženja, i kroz saradnju sa Svjetskom zdravstvenom organizacijom.\nOsim kontrole kvaliteta i omogućavanja dozvola za stavljanje u promet ljekova u Crnoj Gori, posebno je značajna i saradnja sa drugim međunarodnim institucijama kao što su Evropska agencija za ljekove, Bord za kontrolu narkotika sa sjedištem u Beču, i druge. Za sve to, prethodno je trebalo pripremiti normativnu infrastrukturu usklađenu sa evropskim zakonodavstvom. Pored toga što svojim radom i rezultatima doprinosi ostvarivanju osnovnog ljudskog prava na pristup kvalitetnim i bezbjednim ljekovima i medicinskim sredstvima, što promoviše i unapređuje zdravlje ljudi, transparentnom implementacijom pravne tekovine EU, Agencija je stvorila i ambijent za razvoj farmaceutske djelatnosti u Crnoj Gori, gdje danas posluje 380 privrednih subjekata. Broj registrovanih kompanija za bavljenje ovom djelatnošću se iz godine u godinu povećava, a broj zaposlenih u veledrogerijama je udvostručen od osnivanja Agencije. Takođe, u Crnoj Gori, sa nešto više od 600.000 stanovnika, posluju tri proizvođača ljekova. Uz redovne djelatnosti poseban kvalitet Agencije je što redovno prati savremene tehnološke i stručne trendove i što je osposobljena da se bavi i naučno-istraživačkom djelatnošću.\nPrethodni tekstNove tehnologije olakšavaju život osoba sa dijabetesom\nSledeći tekstAgencija za ljekove i medicinska sredstva Crne Gore (CALIMS)


Vesti online / Vesti / Srbija / Rat "zločinca" i "profuknjače"\nKurvo ustaška, spodobo, izdajice, profuknjačo... Ove uvrede koje su poslanici Srpske radikalne stranke, uputili Aleksandri Jerkov, koleginici iz Demokratske stranke, odzvanjale su skupštinskom salom. Ovaj incident za deo opozicije, inače nezadovoljne što su naprednjaci podnošenjem stotina amandamana blokirali svaku parlamentarnu diskusiju, bio je i inicijalna kapisla za predlog o napuštanju skupštine.\nVerbalni linč: Aleksandra Jerkov\nAleksandra Jerkov je napadnuta, jer je pitala kada će lideru SRS Vojislavu Šešelju biti oduzet mandat, a pošto je u jednom trenutku, ostala usamljena u poslaničkoj klupi, opkolilo je i vređalo petoro poslanika SRS. Ulje na opozicionu vatru dolila je predsednica parlamenta Maja Gojković, koja koleginicu nije podržala ni po rodnom, ali ni po osnovu Poslovnika. Nije, kaže, bila u sali kada se to događalo, mada ne podržava ni verbalno ni fizičko nasilje, jer je i sama je bila žrtva napada poslanika opozicije.\n- Tada je Aleksandra Jerkov komentare počinjala sa "ako se tako nešto i dogodilo". Poslednji put mi je poslanik SDS rekao "šta je, bre, ćorava", a kada sam fizički napadnuta u svom kabinetu, niko od opozicionih poslanika nije to osudio - rekla je Gojkovićeva i dodala da se fizički obračuni sankcionišu po Poslovniku, ali "toga nije bilo".\nŠešelj gazio "ustašku zastavu"\nSrpska radikalna stranka se juče pohvalila da je njen lider Vojislav Šešelj ispred zgrade Skupštine Srbije "oborio i izgazio ustašku zastavu", a potom u skupštinskom holu izvređao delegaciju Hrvatskog sabora.\n"Sad sam vam tamo napolju izgazio ustašku zastavu, j... vam majku ustašku svima!", rekao je Šešelj, a potom "produžio u skupštinsku salu da obavlja svoje redovne poslaničke dužnosti".\nOpozicija, međutim, nije složna po pitanju izlaska iz parlamenta koje je pokrenuo vanparlamentarni Pokret slobodnih građana Saše Jankovića s porukom "bolje na trgovima, nego u skupštinskoj sali, bolje sa ljudima na ulici, nego sa poslanicima vladajuće koalicije u parlamentu". PSG podržava samo Narodna stranka Vuka Jeremića, čiji poslanik Miroslav Aleksić kaže da će poziv na zajednički bojkot biti "lakmus papir", jer ko prihvati, pokazaće da je prava opozicija. Bojkot je, međutim, neprihvatljiv lideru Nove stranke Zoranu Živkoviću. On je zapitao šta je svrha izlaska iz parlamenta, dok je šef poslaničkog klupa DS smatra da treba dobro razmisliti, jer bi se time mogao otvoriti "prostor za sve one koji će negde glumiti opoziciju".\nNapuštanje je već bila prošlonedeljna opcija opozicije pošto je Gojkovićeva udaljila sa sednice Marka Đurišića iz Socijaldemokratske stranke Borisa Tadića, ali su međutim samo deo, odnosno poslanici DS, NS, Nove, kluba Pokret za spas Srbije - Nova Srbija i nekoliko samostalnih.\nSRBIJA Šutanovac: Nisam aludirao da se Maja bavi nekim stvarima


Francuska, Britanija i Njemačka pokreću mehanizam za rješavanje spora zbog Irana - CdM\nFrancuska, Britanija i Njemačka pokreću mehanizam za rješavanje spora zbog Irana\nFrancuska, Velika Britanija i Njemačka pokreću mehanizam za rješavanje sporova u okviru Iranskog nuklearnog sporazuma, piše RT.\nIranski nuklearni sporazum potpisali su 2015. godine Iran, Sjedinjene Američke Države, Rusija, Kina, Njemačka, Francuska i Britanija. On i dalje postoji, ali ga se ne pridržavaju dvije najvažnije potpisnice – Amerika, koja se prošle godine povukla, i Iran koji je početkom januara saopštio da se više neće pridržavati odredbi istorijskog sporazuma.\nTa objava Teherana uslijedila je nakon što je 3. januara, po naredbi predsjednika SAD Donalda Trampa, ubijen iranski vojni komandant Kasem Sulejmani.\nFears for future of Iran nuclear deal grow as UK, France, Germany trigger dispute mechanism amid repeated violations https://t.co/0oL9WJw0F7\n— BBC Breaking News (@BBCBreaking) January 14, 2020\nPotez Irana povećao je i tenzije sa evropskim potpisnicama sporazuma.\nU zajedničkoj izjavi Pariza, Berlina i Londona naglašava se da nema zakonskih osnova da Iran prestane sa sprovođenjem odredbi sporazuma, prenosi RT.\n“Nemamo drugi izbor, s obzirom na poteze Irana”, naveo je evropski trio, koji zbog zabrinutosti što Iran ne ispunjava svoje obaveze u okviru sporazuma to pitanje upućuje Zajedničkoj komisiji, u skladu sa Mehanizmom za rješavanje sporova.\nBBC navodi da je u izjavi ponovo izraženo i žaljenje što su se SAD povukle iz sporazuma, a evropske potpisnice poručile su da “ovo čine u iskrenoj nadi da će naći način za rješavanje zastoja konstruktivnim diplomatskim dijalogom, uz očuvanje sporazuma i ostanak u njegovom okviru”.\nTagsFrancuska Iran iranski nuklearni sporazum Njemačka Velika Britanija


AUSPUH Servis Delovi Zamena Popravka - AC STOJANOV - AUTO SERVIS i DELOVI\nAUSPUH Servis Delovi Zamena Popravka\nAuspuh servis u okviru auto centra “AC Stojanov” (Novi Beograd) pruža usluge montaže, demontaže, popravke i kontrole kompletnog izduvnog sistema putničkih vozila.\nVek trajanja izduvnog sistema zavisi najviše od pređene kilometraže i koliko često koristite vozilo. Vozila koja se najčešće koriste za kraću gradsku vožnju imaju više izražen problem da sistem /auspuh brže korodira nego onima koji voze duže relacije.\nAko je bilo koji deo izduvnog sistema korodirao verovatno je da su i ostali delovi iste starosti u jednakom /lošem stanju.\nPo zvuku Vašeg vozila često možete znati da nešto nije u redu:\nako se čuje glasno brujanje (moguća je rupa u izduvnom sistemu)\nčuje se lupanje (oslabio je ili otpao neki od nosača auspuha)\nzvuk je rezonantan (moguć problem sa prigušivačem ili katalizatorom)\nUkoliko uočite bilo koji od navedenih simptoma vreme je da posetite auspuh servis.\nAuspuh, neizostavan deo svakog motornog vozila, odgovoran je za prigušivanje izlazne buke koja nastaje tokom procesa rada motora. Budući da je tokom svog radnog veka izložen izrazito ekstremnim uslovima, auspuh može da traje dosta kraće od mnogih drugih zamenskih delova na automobilima.\nVek trajanja izduvnog sistema najviše zavisi od kvaliteta samog proizvoda, ispravnosti rada motora, kvaliteta goriva (višak sumpora u gorivu omogućuje stvaranje agresivnih spojeva koji znatno skraćuju vek trajanja sistema auspuha), kao i već spomenuto – od načina eksploatacije vozila.\nZa sve vrste vozila auspuh servis na Novom Beogradu, “AC Stojanov” može poručiti i ugraditi:\nkatalizatori (skidanje, zamena, čišćenje)\nfleksibilne cevi (pletenice, pancir creva)\nzglobovi i gumeni nosači auspuha\ncevi i lonci auspuha svih vrsta\nukrasni nastavci auspuha\nZahvaljujući vrhunskoj stručnoj osposobljenosti radnika i ugradnji delova poznatih marki, postignut je zavidan kvalitet a samim tim i zadovoljstvo naših korisnika. Pored toga, povoljne cene i garancija su dve osnovne stvari zbog kojih treba da posetite auspuh servis “AC Stojanov“. U servisu možete naići na velik izbor originalnih i zamenskih delova celokupnog izduvnog sistema, uključujući gibljive cevi (pletenice) svih dimenzija i veličina, katalizatore i ukrasne nastavke.\nU auspuh servisu dobijate besplatan pregled i savet u slučaju da imate problem sa Vašim izduvnim sistemom!\nKlasični izduvni sistemi: u ponudi možete naći atestirane zamenske izduvne sisteme (auspuhe) najvećih svetskih proizvođača. Svaki ugrađeni auspuh ima homologaciju i garanciju kvaliteta. Takođe je moguća i izrada izduvnih sistema po narudžbini.\nCilj zamenskih auspuha je da uz cenu prihvatljivu krajnjem korisniku ponudi kvalitet uz istovremeno zadovoljavanje strogih homologacijskih normi.\nSportski izduvni sistemi: Za ljubitelje tuninga i one koji žele vrhunski kvalitet u ponudi servisa mogu se naći i izduvni sistemi (auspusi) najpoznatijih svetskih proizvođača.\nGde se nalazimo / MAPA\nSKODA – VW – AUDI – SEAT\nServis: 060/ 6477-315 Delovi: 060/ 6477-321\npowered by Izrada sajta


Centar za monitoring i istraživanje (CeMI) realizuje projekat pod nazivom „Neka slobodni izbori postanu navika! – Izgradnja povjerenja u integritet izbornog procesa u Crnoj Gori.“\nOpšti cilj projekta je da doprinese većem nivou demokratske konsolidacije i vladavine prava u Crnoj Gori.\nSpecifični cilj je povećanje nivoa povjerenja građana u integritet izbornog procesa, zagovaranjem adekvatnih promjena institucionalnih i legalnih izbornih okvira, u saglasnosti sa međunarodnim standardima, izgrađujući konsenzus unutar političkog društva i organizacija civilnog društva u Crnoj Gori.\nGlavne ciljne grupe ovog projekta su: političke partije, izborne institucije, državni organi, Parlament – koji ima status „saradnika“ na ovom projektu, međunarodna zajednica, građansko društvo, građani sa aktivnim pravom glasa.\nPosebna pažnja ovog projekta će biti posvećena nediskriminaciji, pogotovo prema Romskoj manjini, koja nema ista zakonska prava kao druge manjine, kao i ženama, koje su još uvijek neadekvatno zastupljene na svim nivoima.\n• Formiranje ekspertskog tima, sa prethodnim izbornim iskustvom, koji će sprovoditi kvalitetnu i temeljnu procjenu ključnih spornih područja izbora i prethodnih izazova;\n• Procjena prakse i sprovođenja pravnih analiza izbornog procesa u Crnoj Gori, od strane ekspertskih timova;\n• Kreiranje izvještaja u formi analiza javnih politika, koje će koristiti radne grupe za razvijanje studija javne praktične politike;\n• Sprovođenje dva istraživanja javnog mnjenja kako bi se izmjerila percepcija građana o izbornom okviru i nedavnim izborima;\n• Organizovanje lokalnih konsultacija sa građanima svih opština Crne Gore kroz javne diskusije;\n• Izgradnja internet-bazirane e-platforme, gdje građani mogu da učestvuju u raspravljanju o svim relevantnim izbornim temama, da izvještavaju o svojim negativnim iskustvima, da ukažu na moguće rizike od prevare – tako sudjelujući u cjelokupnom procesu zagovaranja;\n• Stvaranje združenog Građanskog Savjeta za slobodne i fer izbore, sa članovima svih većih političkih partija, civilnog društva i akademika/stručnjaka;\n• Kreiranje dvije radne grupe (1. izborni sistem, 2. izborne institucije), koje se sastoje od stručnjaka za izbore i predstavnika političkih partija, gdje će svaka od radnih grupa biti zadužena za analiziranje i predlaganje Savjetu adekvatnih promjena javnih politika i mehanizama za poboljšanje;\n• Pripremanje studija javne politike o ključnim nalazima preporuka za unapređenje javnih politika iz oblasti izbora (1. studija javne politike i brif) na zajedničkom trodnevnom seminaru;\n• Izrada jedne studije javne politike i jednog brifa\n• Organizovanje Nacionalne konferencije u saradnji sa Parlamentom, za predstavljanje preporuka za javne politike i scenarija;\n• Dalje zagovaranje usmjereno ka adaptaciji preporuka za unapređenje javnih politika kroz direktne sastanke sa ključnim donosiocima odluka i informacione kampanje za građane.\nProjekat se realizuje uz podršku EU.\n[:mn]Nepravilnosti - ponovljeni lokalni izbori u Ulcinju, 18. februar[:en]Irregularities – Repeated Local Elections in Ulcinj, February 18th [:]


Arhiv vesti - Gorenje\nČetvrtak, 15. Decembar 2016, Beograd Gorenje najbolji poslodavac u Srbiji za 2016. godinu U okviru Godišnjih nagrada Srpske asocijacije menadžera (SAM), Gorenje u Srbiji je dobilo nagradu Najbolji poslodavac u kategoriji velikih kompanija. Prema mišljenju članova SAM-a Gorenje Grupa je ponudila najbolje uslove za rad i razvoj zaposlenih u Srbiji u 2016. godini.\nUtorak, 6. Decembar 2016 Gorenje Valjevo sa ponosom iz Srbije u svet: Više od 5 miliona Gorenje frižidera za 10 godina uspešnog poslovanja Fabrika rashladnih aparata Gorenje Valjevo obeležila je 1. decembra 2016 10. jubilej uspešnog poslovanja u Srbiji. Do sada je u fabrici proizvedeno više od 5 miliona frižidera koji su plasirani na tržište Srbije, Evrope i sveta. Danas ova fabrika zapošljava preko 1.500 ljudi i sarađuje sa više od 60 lokalnih dobavljača.\nPonedeljak, 5. Decembar 2016 Podrška održavanju pete regionalne konferencije posvećene manjinskim i lokalnim medijima Kompanija Gorenje podržala je 5. Regionalnu konferenciju posvećenu manjinskim i lokalnim medijima, održanu početkom novembra u Novom Sadu.\nSreda, 23. Novembar 2016 Gorenje beskamatni 360 krediti: Inovativni i premium Gorenje aparati za svaki dom Kompanija Gorenje uvela je prvi put u Srbiji jedinstvenu mogućnost kupovine inovativnih, premijum i dizajnerskih kućnih aparata i kuhinja putem beskamatnog kredita do 36 mesečnih rata u Gorenje Studiju.\nČetvrtak, 6. Oktobar 2016 Nova outlet ponuda u Gorenje Studiju u Borči Od 3. oktobra Gorenje Studio u Borči proširuje svoju ponudu i kupcima omogućava još jednu pogodnost: outlet ponudu Gorenje aparata. Outlet aparati će biti dostupni po veoma povoljnim cenama, nižim i do 50%.\nČetvrtak, 22. Septembar 2016 Desetogodišnjica uspešnog poslovanja Gorenje Tiki u Staroj Pazovi Fabrika bojlera Gorenje Tiki obeležila je 10. jubilej proizvodnje u Srbiji. Gorenje Tiki posluje u okviru Gorenje Grupe, jednog od vodećih proizvođača kućnih aparata u svetu, koji je sa svojim proizvodima na tržištu Srbije prisutan više od 65 godina.\nPetak, 16. Septembar 2016 IFA 2016: Gorenje na najvećem sajmu potrošačke elektronike i bele tehnike u Berlinu Kompanija Gorenje je na vodećem sajmu potrošačke elektronike i aparata za domaćinstvo IFA u Berlinu predstavila niz inovacija pod brendovima Gorenje i Asko, kao i najnovije proizvode iz svojih dizajnerskih linija.\nSreda, 15. Jun 2016 Gorenje dobitnik nagrade Corporate Superbrands Serbia 2015/2016 Kompanija Gorenje je dobitnik prestižne nagrade Corporate Superbrands Serbia 2015/2016 u kategoriji elektronike. O dobitnicima nagrade odlučivala su istaknuta imena iz oblasti medija, marketinga i privrednog sektora, ali i anketirano javno mjenje.\nPetak, 10. Jun 2016 NoFrost, No Problems: napredna generacija Gorenje kombinovanih frižidera Osim što pripadaju aparatima visokog energetskog razreda, NoFrost frižideri će pored kućnog budžeta štedeti i vaše vreme i energiju, jer više nećete morati da odmrzavate i čistite zamrzivač. Uz to, ostaće vam više korisnog prostora za čuvanje namirnica. Gorenje će u periodu od 6. do 26. juna sve koji se odluče za kupovinu Gorenje NoFrost frižidera, obezbediti i poklon – ekskluzivni toster T 900 B.\nPetak, 3. Jun 2016 Predstavljanje novih Gorenje aparata na "Danima Slovenije" u Beogradu Od petka 3. do nedelje 5. juna, u šoping centru Stadion na Voždovcu se u saradnji sa Ambasadom Republike Slovenije i Slovenačkim poslovnim klubom organizuje manifestacija „Dani Slovenije“. U sklopu manifestacije, Gorenje će predstaviti novitete u svom asortimanu, poput dizajnerske linije aparata za domaćinstvo Gorenje by Starck.\nPonedeljak, 23. Maj 2016 Gorenje na Marketing Summit Belgrade 2016 Najveća marketinška konferencija u regionu, Marketing Summit Belgrade, okupila je 19.05.2016. više od 300 učesnika iz domaćih i regionalnih kompanija, među kojima su bili i predstavnici Gorenja.\nČetvrtak, 5. Maj 2016 Donacija kompanije Gorenje: Bela tehnika za Sigurnu kuću u Sremskoj Mitrovici Kao društveno odogovorna kompanija i lider na tržištu Srbije, Gorenje kontinuinirano učestvuje i podržava razvoj lokalne zajednice u kojoj posluje. U skladu sa tim opredeljenjem, upućena je i donacija Sigurnoj kući u Sremskoj Mitrovici. Ovaj reprezentativni objekat zvanično je otvoren sredinom aprila, a donacija Gorenje aparata doprinela je stvaranju uslova za smeštaj žrtava nasilja sa teritorije Srema.\nPonedeljak, 29. Februar 2016 Moderan, funkcionalan, prilagodljiv – novi portal Gorenja Novi, redizajnirani portal Gorenja za Srbiju, stigao je na vaše ekrane! Osim najsavremenijeg izgleda, novi portal se odlikuje i maksimalnom prilagodljivošću, što ga čini pogodnim za korišćenje na različitim platformama.\nPonedeljak, 25. Januar 2016 Nova dizajnerska linija Gorenje by Starck Predstavljamo novu kolekciju kuhinjskih aparata Gorenje by Starck koju od sada možete naći u izabranim trgovinama tehnike širom Srbije.


Bregu: Građani Zapadnog Balkana veruju u civilno društvo\nTanjug 16. aprila 2019. 14:31\nTIRANA – Stepen poverenja građana u vlasti i politiku na Zapadnom Balkanu je alarmantan, s obzirom da 60 odsto njih ne veruje ni vladama, ni parlamentima, ni pravosudnim sistemima, rekla je generalna sekretarka Saveta za regionalnu saradnju (RČ) Majlinda Bregu, pozivajući se na nalaze novog izdanja Balkanskog barometra na osnovu podataka za 2018. godinu.\nOna je u učesnicima Sedmog Foruma civilnog društva Zapadnog Balkana u Tirani rekla da prema istim nalazima, građani Zapadnog Balkana smatraju da je civilno društvo najfunkcionalnije telo koje može pozvati vlasti na odgovornost,\n„Svaki drugi građanin veruje da civilno društvo može imati presudnu ulogu u delovanju vlasti, bolje nego mediji ili parlamenti“, kaže Bregu, a prenosi u saopstenju Savet za regionalnu saradnju.\nS obzirom da se, kako je rekla, građani uzdaju u organizacije civilnog društva i očekuju da one vrše pritisak na vlasti i imaju kritički pristup, nevladine organizacije treba da se koncentrišu na četiri glavna elementa, a to su vladavina prava, jačanje institucija, primena kulture građanskog pritiska i izbegavanje da postanu taoci vladinih sredstava kojima se u stvari kupuje ključni prostor za delovanje.\n„Civilno društvo ne treba nikog da uverava u svoju nezameljivu ulogu, posebno ne u našem regionu. Ono treba da deluje u skladu sa ovlašćenjima koja ima“, rekla je Bregu i pozvala organizacije civilnog društva da sa Savetom za regionalnu saradnju i regionom rade na pripremi nove strategije Jugoistočne Evrope do 2030. godine.\nSvoja viđenja uključenosti civilnog društva na Zapadnom Balkanu u uvodnom delu skupa izneli su i predsednik Evropskog ekonomskog i socijalnog odbora (EESC), koji je organizator skupa, Luca Jahier, zamenik ministra za Evropu i spoljne poslove Albanije Sokol Deđa i direktorka za Zapadnu Evropu, Zapadni Balkan i Tursku u Evropskoj službi za spoljne poslove (EEAS) Angelina Eićhorst.\nPredsednik Evropskog ekonomskog i socijalnog odbora (EESC) Luca Jahier naglasio je važnu ulogu civilnog društva u promociji pomirenja u regionu i podršku procesu proširenja EU.\nU uvodnom delu skupa, zamenik ministra za Evropu i spoljne poslove Albanije Sokol Deđa rekao je da je legitimitet demokratije osiguran samo kroz učešće civilnog društva.\nDirektorka za Zapadnu Evropu, Zapadni Balkan i Tursku u Evropskoj službi za spoljne poslove poslove Angelina Ajhorst izrazila je punu podršku organizacijama civilnog društva.\nNa dvodnevnom Forumu civilnog društva Zapadnog Balkana koji je počeo danas biće reči o brojnim temama, kao što su uloga organizacija civilnog društva u promociji regionalne saradnje, stanje socijalnog dijaloga, kao i osiguravanje prostora za delovanje civilnog društva u regionu.\nOčekuje se da će se po završetku Foruma objaviti deklaracija sa preporukama organizacija civilnog društva.\nNa Forumu se okupilo oko 150 učesnika, uključujući i veliki broj predstavnika civilnog društva iz EU i Zapadnog Balkana, kao i predstavnici evropskih institucija, međunarodnih organizacija i vlasti iz regiona.


HR softveri i upravljanje kadrovima\nHome Kategorije HR i kadrovi HR softveri i upravljanje kadrovima\nHR softveri su poslovna softverska rešenja za evidenciju i upravljanje kadrovima koji pokrivaju proces evidencije kadrova, monitoring rada i upravljanje naknadama, i dodatno upravljanje proces zapošljavanja i obuka zaposlenih.\nSva HR rešenja su predstavljena profilima sa korisničkim stavkama i dodatno edukativnim sadržajem, sa opcijom napredne pretrage i poredjenjem rešenja.\nFunkcije i tipovi HR rešenja\nTime & Space je efikasno rešenje za evidenciju radnog vremena. Omogućava određivanje različitih rasporeda i pravila za kontrolu radnog vremena, prikazivanje utrošenog vremena i troškova projekata. Precizno izračunavanje podataka u realnom vremenu može da se koristi i za precizno analiziranje efikasnosti korišćenja radnog vremena. Podaci mogu da se prenesu i na druge sisteme za obračun plata i kadrovskih evidencija. Sastoji se iz više modula evidencije vremena, planiranje, mobilne aplikacije za zaposlene, povezivanja sa platama, upravljanja odsutnosima i analitike.\nMicrosoft Dynamics NAV Ljudski resursi pruža fleksibilne mogućnosti za organizovanje i kontrolu podataka o zaposlenima. GoPro je razvio sopstveni modul za obračun zarada i ostalih primanja. Ovaj modul je razvijen od početka na osnovu višegodišnjeg iskustva u implementaciji modula zarada, mahom velikih i srednjih preduzeća.\nAB soft doo Beograd\nSoftversko rešenje ABS softa "Kadrovska Evidencija i Obračun Zarada" sadrži šest modula koji pokrivaju kadrovsku evidenciju, obračun zarade, finansijsko knjigovodstvo, ugovore i web portal za zaposlene.


Putin pisao i BiH, Srbiji Hrvatskoj i Makedoniji\nPredsjednik Rusije Vladimir Putin uputio je pismo liderima evropskih država, uključujući i onima u regiji u kojem prijeti da će ta država biti primorana da prekine isporuku gasa zbog toga što Ukrajina ne plaća račune, i smanji dotok i evopskim državama, javlja Financial Times.\nPutin je pismo poslao na adrese svih država u koje se isporučuje ruski gas preko Ukrajine, i to kako navodi list, Moldaviji, Rumuniji, Turskoj, Mađarskoj, Slovačkoj, Sloveniji, Makedoniji, Češkoj, Poljskoj, Francuskoj, Njemačkoj, Hrvatskoj, BiH, Grčkoj, Srbiji, Bugarskoj, Austriji i Italiji,.\nPutinovo pismo se smatra otvorenom prijetnjom i pritiskom na Evropu zbog ukrajinske krize, a koja najavljuje novu gasnu krizu i energetski rat. Rusija je već u posljednjih nekoliko dana udvostručila cijenu za isporučeni gas Ukrajini, a od ranije postoji spor o navodnim dugovanjima. Putin se kao predsjednik države koja je vlasnik "Gazproma" izvoznika ovog energenta obratio direktno liderima i zaprijetio potpunom obustavom.\nRanije je agencija Patria izvijestila o studiji Oxforda koja je potvrdila da bi u ovakvom scenariju nateže prošle BiH i Srbija koje nemaju alternativni izvor za gas.


Pred izbore opštinama 2,3 miliona\nNalazite se ovdje:Početna»Istraživačke priče»Pred izbore opštinama 2,3 miliona\nIstraživačke priče, Istraživačke priče - Izbori 2016., Izbori, Izbori 2016 16/09/2016\nMinistarstvo održivog razvoja i turizma (MORT) je u predizbornom periodu značajno uvećalo izdatke za izgradnju lokalne infrastrukture i građevinske objekte, odnosno na onim budžetskim pozicijama koje su ranije često korišćene za ostvarivanje političkog uticaja i prednosti na terenu, pokazuje zvanična dokumentacija koju su analizirali Istraživački centar MANS-a i list Dan.\nNa čelu Ministarstva održivog razvoja i turizma je nekadašnji politički direktor DPS-a Branimir Gvozdenović.\nPrema podacima koje je Gvozdenovićevo Ministarstvo objavilo u skladu sa Zakonom o finansiranju političkih subjekata i izbornih kampanja, značajno budžetsko povećanje se može primijetiti u julu i avgustu i to na pozicijama 4412 (izdaci za lokalnu infrastrukturu) i 4413 (izdaci za građevinske objekte). Za ove namjene je u periodu od 12. jula, kada su raspisani parlamentarni izbori i zvanično počela izborna kampanja, pa do kraja avgusta potrošeno nepunih 2,3 miliona eura.\nIstovremeno, odvojeni podaci Ministarstva finansija iz SAP sistema, posmatrano po mjesecima, pokazuju da je budžet MORT-a za pomenute dvije pozicije iznosio u aprilu oko 586 hiljada eura. U maju, to je bilo oko 570 hiljada eura, a u junu blizu 730 hiljada eura. Do 12. jula, Gvozdenovićev resor je za izdatke za lokalnu infrastrukturu i za građevinske objekte opredijelilo 737 hiljada eura. Nakon 12. jula i raspisivanja izbora, rashodi se uvećavaju na milionske iznose, pa su do kraja jula isplaćene 602 hiljade eura, a u avgustu čak 1,6 miliona eura.\nIz ovih podataka jasno proizilazi da je Ministarstvo za samo mjesec i po predizbornog perioda potrošilo gotovo isto koliko za tri i po mjeseca, prije nego što je crnogorski predsjednik raspisao parlamentarne izbore, odnosno u izbornom periodu je zabilježeno višestruko uvećanje.\nPod nadležnošću MORT-a je Direkcija za javne radove, koja se uglavnom pojavljuje kao naručilac javnih nabavki za radove na lokalnoj infrastrukturi i građevinskim objektima.\nPrema javno dostupnim podacima, neki od ugovorenih poslova koji Direkcija realizuje u tekućem periodu ili tek počinje da realizuje su rekonstrukcije saobraćajnica na Žabljaku i Šavniku, put u Rožajama, šetalište pored rijeke Tare u Mojkovcu, rekonstrukcija gradske saobraćajnice u Andrijevici, u kojoj će paralelno sa državnim biti održani i lokalni izbori.\nIstraživački centar MANS-a ranije je više puta ukazao da su infrastrukturni radovi jedan od najčešćih mehanizama koji se u izbornim periodima koriste za ostvarivanje političke promocije na terenu i uticaja na izbornu volju birača, što je naročito izraženo na sjeveru države, kao veoma nerazvijenom području.\nBrojne zloupotrebe državnih resursa u izborne svrhe dokumentovane su kroz aferu „Snimak“, koju je pokrenuo list Dan.\nTabela pokazuje uvećanje budžetskih isplata Ministarstva održivog razvoja i turizma u predizbornom periodu\nU izbornoj godini projektovali više za lokalnu infrastrukturu\nIndikativno je da su u izbornoj 2016. godini kapitalnim budžetom Direkcije za javne radove rashodi za modernizaciju lokalnih puteva i gradskih saobraćajnica uvećani za blizu 300 hiljada eura u odnosu na realizovani budžet 2015. godine, u kojoj nije bilo izbora.\nModernizacije lokalnih puteva ove godine planirane su u opštinama Gusinje, Andrijevica, Plav, Rožaje, Mojkovac, Šavnik, Danilovgrad i Plužine, kao i Prestonici Cetinje.\nDirekcija, koju vodi dugogodišnji direktor Pošte Milan Martinović, značajne sume u izbornoj godini planirala je za rekonstrukciju gradskih saobraćajnica u Pljevljima, Žabljaku i Plavu, ali i sanaciju odlagališta komunalnog otpada u Beranselu, te izgradnju vodovoda u Rožajama.\nBranimir Gvozdenović Demokratska partija socijalista Direkcija za javne radove DPS Ministarstvo finansija Ministarstvo održivog razvoja i turizma MORT SAP sistem Zakon o finansiranju političkih subjekata i izbornih kampanja\nPredhodni članakIzvještaj o proaktivnom objavljivanju podataka o potrošnji državnog budžeta\nSlijedeći članak Ko ima monopol nad medicinskim otpadom?


Objavljeno 23.05.2017. u 17h\nZahvaljujući pomoći Vlade Mađarske, a uz podršku grada Zrenjanina, nedavno su počeli radovi na obnavljanju i rekonstrukciji zgrade nekadašnje Medicinske škole.\nOvaj objekat građen je u periodu od 1880-1909. godine za potrebe reda školskih sestara „De notre dame“, tadašnjeg Rimokatoličkog zavoda.\nNa današnjoj konferenciji za novinare održanoj u prostorijama zrenjaninske biskupije, biskup zrenjaninski dr Ladislav Nemet (Német László) potvrdio je da će se nakon završetka radova u zgradi nalaziti mađarsko Kulturno-umetničko društvo „Petefi” i prostorije Doma za učenice srednjih škola, koje će svoje školovanje pohađati na mađarskom jeziku.\n-Pripremni radovi na obnavljanju i rekonstrukciji prostorija su, uz nadzor i pomoć Zavoda za zaštitu spomenika kulture Zrenjanin, počeli tokom 2016. godine. Izgled zgrade, koja gleda na Gradsku kuću neće biti menjan, dok se u skorije vreme očekuju temeljni radovi na promeni krovne konstrukcije, izgradnji soba, kancelarija i velike sale. Najveći deo posla biće urađen u dvorištu. Pored rekonstrukcije zida, koji gleda ka jezeru, u prolazu između kapele sestara i zgrade nekadašnje Medicinske škole biće ugrađen lift, dok će u dvorištu biti izgrađena mala pozorišna scena, takozvana letnja pozornica – istakao je biskup.\nU samoj zgradi će se nalaziti sala kapaciteta od 85 do 90 mesta i sa svim pratećim prostorijama, koje će koristiti mađarsko Kulturno-umetničko društvo „Petefi”, kao i 60 mesta sa vlastitim kuhinjama za učenice doma.\nObjekat će se zvanično zvati „Zgrada za stanovanje zajednice i kulturno-umetničku delatnost”.\nZgrada je 1944. godine oduzeta od Katoličkog ženskog reda „De notre dame“ i korišćena je za potrebe bolnice, a kasnije je služila kao dom za decu, koja su tokom rata ostala bez svojih roditelja. Država je 1959. godine nacionalizovala objekat, u koji je smeštena Osnovna škola „Vuk Karadžić” i srednja Medicinska škola. Vlada Republike Srbije je pre sedam godina preko Direkcije za restituciju vratila prostorije sestrama „De notre dame“, koje su je kasnije ponudile na prodaju. Zgradu je kupila zrenjaninska biskupija, a njome će od 15. juna ove godine rukovoditi fondacija „Spes“ (na latinskom: nada) iz Zrenjanina.\nRadovi, koje finansira Vlada Mađarske i čija vrednost iznosi oko 2 miliona evra, biće završeni do avgusta 2018. godine.\nTagovi:biskupija, De Notre Dame, dr Ladislav Nemet, Srednja medicinska skola, Vesti Zrenjanin, zrenjanin, zrenjaninski biskup


Male baterije bi mogle da udvostruče doprinos obnovljivih izvora energije - Gradjevinarstvo.rs\n22.05.2013. | Design Build Source\nInstalacija malih baterija na pojedinačnim obnovljivim energetskim postrojenjima bi mogla da podigne njihov doprinos elektro mreži za čak 100 odsto preko ublažavanja električnih fluktuacija velikih razmera.\nDok su solarna energija i energija vetra trenutno najistaknutiji i najkarakterističniji oblici obnovljive energije na tržištu, njihovo široko usvajanje je otežano zbog njihove zavisnosti od promenljivih vremenskih uslova i velikih fluktuacija u proizvodnji električne energije koje ovo može da stvori.\nRešenja ove dileme su se do sada fokusirale na mere velikog skladištenja, koje omogućavaju apsorbciju velike količine viška energije proizvedene od solarnih i eolskih postrojenja u idealnim uslovima, kao i njihova kasnija upotreba kada su vremenski uslovi manje pogodni za proizvodnju električne energije.\nPrema mišljenjima mnogih stručnjaka iz ove industrije, međutim, jedan potencijalni lek možda leži u korišćenju mnoštva malih baterijskih jedinica koje su daleko više pristupačnije.\nRičard Fioravani, potpredsednik za skladištenje energije u energetskoj kompaniji DNV KEMA, kaže da bi čak i skromno povećanje baterija za skladištenje na vetroelektranama moglo da poveća njihov doprinos mreži.\nPrema Fioravaniju, doatak od samo 15 minuta vremenskog skladištenja na vetroelektranama bi moglo da podigne njihov doprinos kapacitetu mreže od 20 odsto do između 30 i 40 odsto. Tih 15 minuta pružiće operatorima mreže sa dovoljno vremena da usklade proizvodnju električne enrgije iz konvencijalnih elektrana. „To je odličan način da se podstaknu veće količine obnovljivih izvora energije“, kaže on.\nKompanija General Electric već isprobava ovo rešenje sa prodajom svoje prve nove linije „hibridnih“ vetroturbina. Ove turbine su opremljene sa baterijama koje su sposobne da uskladište energiju dobijenu iz turbina kada one rade punom parom za manje od minut.\nKompanija General Electric veruje da uprkos njihovim skromnim kapacitetima, dodavanje baterija može da osigura izlaznu snagu vetroelektrana za do sat vremena kada se koriste u kombinaciju sa naprednim algoritmima razvijenim od strane kompanija koje predviđaju vremenske uslove.\nIako baterije podižu troškove vetroturbina, one donose dodatne ekonomske prihode tako što omogućavaju vetroelektranama da isporučuju energiju mreži čak i kada nema vetra.


Vladimir Pavićević novi lider Crnogorske - CdM\nProfesor Vladimir Pavićević, novi je lider Crnogorske partije odlučeno je danas na Drugom izbornom Kongresu te stranke.\nNa Kongresu, na kojem je učestvovalo 150 delegata, za potpredsjednike stranke izabrani su Đorđije Brajović, Zoran Mugoša i Ivica Kaluđerović.\nPavićević, koji je do sada bio savjetnik predsjednika Crnogorske, kazao je da je crnogorska politička scena dubinski podijeljena na dva oštro suprotstavljena bloka a, kako je kazao, provalija između ta dva tabora je slika politike u današnjoj Crnoj Gori.\n„U jednom rovu nalaze se Demokratska partija socijalista (DPS) i stranke koje je podržavaju, a u drugom su opozicione partije, koje su kao integrativnu tačku svog djelovanja postavile zahtjev za hitnom smjenom vlasti. Ova provalija između dva tabora je slika politike u današnjoj Crnoj Gori, a preko te provalije crnogorske politike građani gledaju jedni na druge kao na neprijatelje i podjele se produbljuju“, ocijenio je Pavićević.\nOn smatra da DPS ostaje na vlasti zahvaljujući spoljnopolitičkom programu, državotvornom legitimitetu i harizmi i uticaju lidera Mila Đukanovića.\n“Jedan od stubova vladajuće partije je i godinama učvršćivani sistem klijentelizma koji je zasnovan na sprezi moći političke i biznis elite. Jedna od očiglednih posljedica učvršćivanja klijentelističkog sistema je široko rasprostranjen osjećaj nepravde u državi i društvu, koji izaziva nezadovoljstvo i podstiče značajan dio građana na otpor, a jedan dio i na apatiju“, objasnio je Pavićević.\nCrnogorska opozicija, kako je kazao, sa 39 poslanika u Skupštini ima „nesumnjivu zbirnu snagu“ i jasnu poruku da je potrebna smjena vlasti.\n„Ali su razlike po svim programskim šavovima jedan od razloga nedovoljne integrisanosti stranaka opozicije, iz čega proističe i nemoć opozicionog saveza da dođe do mogućnosti promjene vlasti“, smatra Pavićević.\nPotencijalni koalicioni saveznici Crnogorske, kako je rekao, mogu da budu svi akteri koji su zainteresovani za početak mekog razvlašćivanja vladajućih struktura.\nPrema njegovim riječima, Crnogorska će posebno da se usmjeri na tri grupe glasača, a to su nadolazeći, nezadovoljni i nezainteresovani.\nDosadašnji lider Crnogorske, Dragan Purko Ivančević, podnoseći izvještaj o ostvarenju ciljeva koji su dogovoreni na cetinjskom Kongresu prije godinu, kazao je da je u periodu između dva Kongresa, Crnogorska značajno ojačala.\nTagoviCrnogorska predsjednik partije Vladimir Pavićević


> STRUČNA SARADNJA > Umetnost i kultura > Knjiga i izdavaštvo > „Branko Jelić“ – nagrada za prevod\n„Branko Jelić“ – nagrada za prevod\nNagradu Branko Jelić osnovali su Francuski institut u Srbiji, Udruženje književnih prevodilaca Srbije i međunarodni centar za književne prevodioce u Sremskim Karlovcima. Od 2009. do 2016. ova nagrada dodeljivana je za najbolje prevode sa francuskog na srpski, objavljene u Srbiji.\nOd januara 2018. nagradu dodeljuje Francuski institut u Srbiji i Udruženje književnih prevodilaca Srbije.\nNagrada Branko Jelić 2.0 dodeljuje se ubuduće najboljim prevodima sa francuskog na srpski, objavljenim u Srbiji, za tri kategorije prevoda:\n„ideje“: eseji i dela koja nisu iz oblasti fikcije, a koja doprinose boljem razumevanju savremenog sveta i napredovanju u oblasti društvenih nauka;\n„fikcija“: roman, drama, poezija…(prednost imaju prevodi savremenih dela)\n„otkrića“: knjige za mlade, stripovi, grafički romani, monografije, putopisi, biografije, autobiografije…\nPrevodioci koji nemaju puno prevoda objavljenih od strane srpskih izdavača ravnopravno sa iskusnim prevodiocima učestvuju u konkursu za dodelu nagrade; posebno se podstiču prevodi dela savremenih autora.\nFinansijsku podršku ovoj nagradi pruža Francuski institut u Srbiji. Žiri se sastoji od tri člana – dva predstavnika Udruženja književnih prevodilaca Srbije i jednog predstavnika Francuskog instituta u Srbiji.\nSonja Filipović, koordinator projekata (knjiga i debate)\nPravilnik o dodeli nagrade pogledajte ovde


Akademik Dimić: Veliki je odlazak mladih ljudi, posebno onih sa univerzitetskom diplomom, u inostranstvo – Naši u svetu\nAkademik Dimić: Veliki je odlazak mladih ljudi, posebno onih sa univerzitetskom diplomom, u inostranstvo\nObjavljeno 18/10/19 u 07:00\nUkoliko se Srbija ne suoči sa problemom nataliteta, ozbiljno mu i sistematično ne pristupi, ostaćemo zapušteno društvo i narod koji sam sebi ukida budućnost. Postaćemo država sa opustelim teritorijama, praznim učionicama, zapuštenim njivama, zatvorenim fabrikama, država ostarelih jedinaca i sve brojnijih penzionera. Za akademika Ljubodraga Dimića, pretnja da ćemo ostati pusta zemlja na kojoj će živeti neki drugi narodi jedna je od najveći srpskih muka. Iako je Srbija država koja se suočava sa nizom skoro nerešivih političkih problema – ne znamo gde su nam granice, da li idemo na Istok ili na Zapad – za ovog čuvenog istoričara prioriteti su malo drugačiji. Smatra da su nam, osim nataliteta, ugrožene ključne moralne vrednosti, da ne ulažemo dovoljno u znanje koje je naša jedina šansa, da nam odlaze mladi školovani ljudi bez namere da se vrate…, pišu Večernje Novosti.\n“Veliki je odlazak mladih ljudi, posebno onih sa univerzitetskom diplomom, u inostranstvo. To, posredno, govori da oni ne vide svoju budućnost u Srbiji, već ih profesionalni izazovi trajno udaljavaju od države u kojoj su rođeni, a vremenom otuđuju i od naroda kome pripadaju. Vekovna borba čiji je cilj formiranje države i zaštita prostora omeđanog njenim granicama izgubiće smisao, a na tlu Srbije živeće neki drugi narodi. Ali to se već dešavalo u prošlosti, kako naroda, tako i civilizacija koje su se gasile. Važan cilj trebalo bi da bude i nastojanje da se u što kraćem vremenu sagleda ugrožena skala moralnih vrednosti sa kojom se stanovništvo mora ozbiljno suočiti i učiniti sve da postojeće stanje prevlada. U tom velikom i odgovornom poslu svoje mesto moraju imati porodica, škola, crkva, mediji, politika i političari… Moraju se negovati vrline i žigosati društvene devijacije i sumnjiv moral koji je zacario u svim sferama života, od politike, koja nikada i nije bila moralna disciplina, do profane zabave, koja obesmišljava sve društvene i moralne vrednosti i podstiče ponašanje koje “iskače” izvan okvira moralnog i do juče društveno prihvatljivog.\n*Jednom ste rekli da se mali narodi mogu spasti samo znanjem. Srbi imaju taj potencijal, ali se nedovoljno ulaže u obrazovanje, nauku, kulturu…, što može imati nesagledive posledice.\nKoliko je na nezavidan položaj Srbije i Srba uticala teška prošlost tokom celog 20. veka? Neki naučnici smatraju da je formiranje prve Jugoslavije bilo najskuplja srpska greška od koje se nismo oporavili.\n– Položaj u kome se danas nalazimo ne može se objasniti bez uvida u prošlost. Srbija i Srbi, najznačajniji činilac u formiranju jugoslovenske države, podelili su 1991. njenu sudbinu, podjednako kao i 1941. godine. To je porodilo decenijsku dezorijentaciju. Istorija je uvek asocijativna, zar ne, ali se ne ponavlja. Slom jugoslovenske države za duže vreme zadržao je Srbiju na svojevrsnom raskršću sa koga njene političke elite nisu znale u kom pravcu da povedu državu i njene stanovnike. U takvim okolnostima, neposredno pred oružani raspad zemlje “otvoreno” je srpsko pitanje.\n– Srpsko pitanje je otvoreno, za razliku od rešavanja slovenačkog ili hrvatskog pitanja, nepripremljeno i bez neophodne podrške “međunarodnog činioca”, čak protiv njegove volje. Iskazivanje svesti o nacionalnoj celini srpskog naroda poremetilo je “ravnotežu” na kojoj je počivala jugoslovenska država, počev od 1945. Iznova je izvršena identifikacija geografskog i etničkog prostora na kome Srbi žive, često izmešani sa drugim jugoslovenskim narodima do stepena kada ih nije moguće deliti. Izražena je želja, kada se već jugoslovenska država raspadala, za jedinstvenom državom srpskog naroda, a to je tumačeno kao svojevrsna “nacionalna patologija” i to Srbima nije dopuštano. Za započinjanje građanskog rata optuženi su Srbija i srpski narod. Kao alternativa komunističkim idejama, u javnosti su legalizovane nacionalne ideje. Čuvari jugoslovenskog bratstva i jedinstva preko noći su postali podjednako dogmatizovani zagovornici srpstva, koje nisu niti razumeli, niti poznavali, niti osećali demokratsku prirodu srpskog pitanja… To važi i za vojni vrh Jugoslavije, tj. onaj deo koji je ostao u Srbiji. Srbija je smatrana poslednjim “komunističkim ostrvom” u Evropi koje treba nasilno eliminisati. Na odluku o razbijanju jugoslovenske države uticala je i Rimokatolička crkva, koja je sebe doživljavala kao najistaknutijeg protivnika komunizma.\n* Zašto srpsko pitanje izgleda “nerešivo”, po pravilu izaziva ratove, i kome ne odgovara da se ono jednom za svagda skine s dnevnog reda?\n– Njegovo “otvaranje” i rešavanje prevazilazi unutrašnje granice srpske države i srpstva, odnosi se na narode sa kojima Srbi žive izmešani, kao i na susedne narode i države. Uvek dobija evropske razmere, utiče na međunarodni poredak, tiče se interesa velikih sila na Balkanu, Mediteranu i u Evropi. Proizvodi posledice koje je teško sagledati i regulisati. Tako je bilo u godinama srpske revolucije, Velike istočne krize, Aneksione krize, balkanskih ratova, Prvog i Drugog svetskog rata, prilikom pada Berlinskog zida, kraja Hladnog rata, uspostavljanja novog svetskog poretka i razbijanja jugoslovenske države, godinama u kojima je došlo do razilaženja Srbije i Crne Gore i jednostranog proglašenja nezavisnosti Kosova. Tako je i danas. O njegovim razmerama govori desetak ratova koji proizvode demografski umor, porađaju “neradne mentalitete”, militarizuju društvo, koče modernizaciju, donose materijalne i ljudske gubitke, poništavaju generacijske učinke, dovode srpski narod do granica egzistencijalnog opstanka. Činjenica je da je “srpsko pitanje” danas “otvoreno” i da je potrebna ne samo politička volja već i naučno znanje da bi ono bilo rešeno u skladu sa vitalnim interesima naroda koga se prevashodno tiče.\nTribina u Beču: “Dijaspora i asimilacija – značaj porodice u očuvanju nacionalnog identiteta”, gost dr Miša Đurković


1. Uvrštavanjem dijela teritorije Bosne i Hercegovine u svoju Strategiju […]\nObjavljeno: 24.01.2020. u 18:34\nPodsjećamo da Srbija nije garant Dejtona, kako njeni zvaničnici neistinito tvrde. Srbija je svojim potpisom samo priznala učešće u ratu u Bosni i Hercegovini. Garanti Dejtonskog sporazuma su velike sile na čelu sa SAD. Obaveza Srbije iz prvog člana Dejtonskog mirovnog sporazuma je «da se uzdržava od bilo kakvih akcija protiv teritorijalnog integriteta i političke nezavisnosti Bosne i Hercegovine».\n3. SDA od novoimenovanog Vijeća ministara BiH, kao i od vlada na svim nivoima, zahtjeva da hitno pristupe reformama i realizaciji infrastrukturnih projekata za koja već postoje obezbijeđena sredstva, te da svoj rad u potpunosti posvete poboljšanju općeg ekonomskog stanja i životnog standarda građana. Izgradnju Koridora Vc, brzih i magistralnih cesta potrebno je snažno ubrzati.\nSkaka: Odgovorno pristupiti prema koronavirusu, Sarajevo je turistička destinacija


Izborom novih rukovodilaca završen Samit OEBS-a - Dijalog.net\nNaslovna Vesti Svet Izborom novih rukovodilaca završen Samit OEBS-a\nBeč, 04. decembar 2020. – Izborom rukovodioca institucija Organizacije za evropsku bezbednost i saradnju (OEBS), uz brojne ustupke, završen je dvodnevni ministarski Samit.\nSvih 57 članica glasalo je za predlog predsedavajućeg OEBS-u Albanije, prema kojem je budući generalni sekretar ove organizacije nemačka diplomatkinja Helge Šmit.\nŠmit je do skoro upravljala Generalnim sekretarom spoljne službe EU i time je zauzimala važnu ulogu u diplomatiji Unije.\nNekadašnji italijanski poslanik Mateo Mekači preuzeće dužnost direktora Kancelarije za demokratsek institucije i ljudska prava (ODIHR).\nDoskorašnji državni sekretar u Ministarstvu spoljnih poslova Portugala Tereza Ribiero izabrana je za novog izaslanika za slobodu medija.\nKazahstanski diplomata Kairat Abdrahmanov je postavljen za novog visokog komesara OEBS za nacionalne manjine.\nOve četiri visoke funkcije u OEBS-u bile su neupražnjene od početka leta, jer nije bilo moguće naći konsenzus o novom izboru, odnosno produženju mandata dotadašnjih rukovodioca.\nAlbanija je, na kraju predsedavanja OEBS-u uspela da izbori konsenzus za odluku.\nS tim u vezi je Albanija morala da uzme u obzir struktni zahtev Rusije da među četiri rukovodećih kadrova OEBS bude i jedan predstavnik Zajednice nezavisnih država.\nNa kraju Samita mađarski šef diplomatije Peter Sijarto izazvao je pažnju javnosti što je priznao da je dogovor postignut i nakon što je njegova zemlja dobila „velikodušnu ponudu“.\nOn je to rekao u vezi činjenice da od Mađarske predložena kandidatkinja za mesto visokog komesara za nacionalne manjine nije izabrana za tu funkciju, ali da će biti budući specijalni izaslanik za žene, mir i bezbednost.\nInače po prvi put u istoriji OEBS, usled pandemije, Samit ministara održan je virtuelno.\nPrethodno Evropska komisija predložila izricanje sankcija za širenje dezinformacija o Kovidu-19\nSledeće Članstvu u EU najviše se protive mladi ljudi\nTop Tags OCD lokalna samouprava mediji Vlada Republike Srbije Evropska unija ljudska prava Srbija i Evropska unija vladavina prava Evropska komisija mladi Civilno društvo Društvo konkurs istraživanje evropske integracije


Mokranjčevi dani od 11. do 17. septembra, 55. put u Negotinu - Glas Zaječara\nDirеktor Srpskog atlеtskog savеza Srbijе u Zajеčaru: Izgradnja atlеtskog stadiona na…\nHome Društvo Kultura Mokranjčevi dani od 11. do 17. septembra, 55. put u Negotinu\nU Negotinu, rodnom gradu velikana srpske muzike, kompozitora Stevana Stojanovića Mokranjca, u periodu od 11. do 17. septembra biće održan 55. festival „Mokranjčevi dani“, koji će i u svom jubilarnom izdanju biti na muzičkom i istorijskom tragu muzičkih interesovanja slavnog prethodnika – utemeljen na tradiciji, sa novim, savremenim pogledom na muzičku budućnost.\nU tom smislu koncipiran je i ovogodišnji program, koji je uz Programsku komisiju, oblikovala selektorka dr Sonja Marinković, muzikolog.\nFokus na horskom muziciranju, ali i predstavljanje značajnih instrumentalnih solista obeležiće festivalske dane.\nMeđu njima svakako treba izdvojiti koncert čuvenog violiniste Stefana Milenkovića, nastup violončeliste Nemanje Stankovića, izvođenje muzike za trubu srpskih stvaralaca, koje će upriličiti trubač Mladen Đorđević.\nPosebno interesovanje vlada za nastup igračke trupe „Una Saga Serbica“, kao i za koncert Simfonijskog orkestra RTS, kojim će dirigovati maestro Bojan Suđić.\nMeđu koncertima kamerne muzike pažnju privlači nastup gudačkog kvarteta „4 gudača“.\nOsim muzičkih sadržaja u okviru ovogodišnjeg festivala biće održan i seminar za dirigente, pod nazivom „Dirigentsko hodočašće“, kao i dve naučne tribine koje će se baviti tradicionalnom muzikom kao inspiracijom za savremeno stvralaštvo.\nPoštovaoci džez muzike biće u prilici da slušaju „Miloš Čolović trio“, dok će program „Niti tradicije“, koji se tradicionano održava u Mokranju, mestu odakle potiče Mokranjčeva porodica, predstaviti folklornu tradiciju – igre, pesme, svirku, nošnje, ali i hranu Isttočne Srbije.\nPrethodni tekstU Borskom okrugu 82 nova slučaja zaražavanja korona virusom\nPromocija knjige „Stanovništvo Stare planine – Timok“ u Galeriji Istorijskog arhiva „Timočka krajina“\nKUD „Penzioner“ iz Zajecara na Festivalu u etno selu „Stolovo“\nBiblioteka organizuje izložbu „Dva veka Dostojevskog“\nDirеktor Srpskog atlеtskog savеza Srbijе u Zajеčaru: Izgradnja atlеtskog stadiona na Kraljеvici 08/09/2021\nU Zaječaru još 36 novoobolelih od korona virusa 08/09/2021


Grdžaljiu: Vašingtonski sporazum i Samit u Sofiji važni za Zapadni Balkan - Kosovo Online\n16. Novembar 2020. • 14:52\nGeneralni sekretar Komorskog investicionog foruma ZB6 i nekadašnji predsednik Privredne komore Kosova Safet Grdžaljiu istakao je na današnjem panelu u okviru onlajn konferencije "RE-SET SUMMIT" važnost Vašingtonskog sporazuma i Samita u Sofiji za budućnost Zapadnog Balkana, prenosi Tanjug.\nGrdžaljiu je naglasio da dijalog nema alternativu, da od integracija ne treba imati strah, da je vreme da se sprovedu potpisani ugovori, kao i da bi trebalo promovisati pozitivne strane svakog sporazuma.\nNa onlajn konferenciji koju organizuje Adria Media Group u strateškom partnerstvu sa Privrednom komorom Srbije donesen je zajednički stav da poslovanje u regionu mora da bude što brže, što jednostavnije i što jeftinije.\nUčesnici smatraju da od jedinstvenog regionalnog tržišta svi imaju koristi, a da vlade regiona treba da ono što je u interesu građana i privrede sprovedu što je moguće brže.\n"Koraci koji bi vodili ka uklanjanju svih barijera doveli bi do toga da poslovanje na Zapadnom Balkanu bude kao u EU", kaže savetnik predsednika Privredne komore Srbije Nenad Ðurđević.\nOn je rekao da su se vlade Zapadnog Balkana uz podršku poslovnih zajednica obavezale da donesu propise koji će omogućiti da region pristupi jedinstvenom tržištu EU i pre nego što sve zemlje regiona budu punopravne članice Unije.\nNaveo je da mnoge kompanije iz EU posluju na Zapadnom Balkanu, ali da je zbog transporta dugog čekanja na granicama, poslovanje u regionu u odnosu na poslovanje u EU skuplje.\nÐurđević smatra da za usaglašavanje postupaka i procedura za poslovanje u regionu potrebna politička volja i koordinacija među vladama.\nDirektor Sektora za strateške analize, usluge i internacionalizaciju PKS Mihailo Vesović kaže da prvo što treba uraditi je smanjiti vreme čekanja na granicama.\n"Nismo se opredelili da nam regionalno tržište bude cilj, svima nam je cilj da postanemo deo EU'', rekao je Vesović i naveo da je uloga poslovnog saveta da podseća vlade da su se obavezale na dostizanje određenih ciljeva.\nPredstavnici Nelt grupe i Sarajevskog kiseljaka, Marko Milanković i Amar Jajetović govorili su o prednostima zajedničkog regionalnog tržišta za poslovanje.\nPoručili su da "mini Šengen" ne koči svaku pojedinačnu zemlju na njenom putu ka EU, da je zajednički cilj svih u regionu članstvo u EU, a da različite procedure u različitim državama predstavljaju gubljenje vremena i novca.\nSafet Grdžaliju poljoprivreda ekonomija Vašingtonski sporazum samit Bugarska\nArifi: Narodi u regionu se još nisu složili oko primene sporazuma sa samita u Sofiji\nProfesor međunarodnog prava Dritero Arifi ocenio je da je regionalno tržište, koje će obuhvatiti Albaniju, Bosnu i Hercegovinu, Kosovo, Crnu Goru, Severnu Makedoniju i Srbiju, usvojeno u Berlinskom procesu pozitivno, ali je po pitanju primene skeptičan, prenosi TV Kljan Kosova.\nHoti danas učestvuje na Samitu zemalja Zapadnog Balkana


Najzgodnija žena sveta objavila je SKANDALOZNO BEZOBRAZNU FOTOGRAFIJU i 2 miliona ljudi je BEZ DAHA: Potpuno naga, a njen suprug za to vreme... - Zena.rs\nJedna od najzgodnijih, ali i najslobodnijih žena na svetu Emili Ratajkovski dane u izolaciji provodi u društvu supruga Sebastijana i njihovog psa, ali izazovnih fotografija ni u ovim danima ne manjka na njenom Instagramu.\nEmili se nikada nije ustručavala da pokaže svoj seksepil, a nekoliko puta istakla je da uživa u svojoj ženstvenosti i da je apsolutno prihvata, ali i da u sebi ima mnogo više od toga.\nLepa brineta sada je objavila kranje provokativnu fotografiju na kojoj pozira potpuno naga, a intimne delove rukama joj je prekrio muž.\n"Ovo nije onako kako izgleda naš karantin (uglavnom smo u trenerkama i duksevima), ali s obzirom da sam ovo objavila dok sam odgovorala na pitanja fanova, zašto ne i ovde. Ovo je bilo otprilike šest meseci nakon što smo se venčali, u leto 2018. godine", napisala je ona.\nFotografiju je lajkovalo više od dva miliona ljudi, a nisu štedeli ni reči hvale i brojne komplimente, od kojih su najčešći oni da je Sebastijan pravi srećnik.\nPodsetimo, par je u braku od 2018. godine, a venčali su se nakon svega tri meseca zabavljanja, no čini se da su doneli pravu odluku.\nAtraktivna Amerikanka pored brojnih kampanja i modnih editorijala koje radi, ima i sopstvenu modnu liniju, a bavi se i dizajniranjem kupaćih kostima, a očekivano - sama je sebi najbolja reklama!


VLADA KANADE: ODLUKE USTAVNOG SUDA BIH SU KONAČNE I OBAVEZUJUĆE - DAN ENTITETA RS NE MOŽE BITI 9. JANUAR — Bosnjaci.Net\nVLADA KANADE: ODLUKE USTAVNOG SUDA BIH SU KONAČNE I OBAVEZUJUĆE - DAN ENTITETA RS NE MOŽE BITI 9. JANUAR\nObjavljeno: 15. February 2016. 12:02:22\nPovodom kršenja odluke Ustavnog suda Bosne i Hercegovine, od strane Republike Srbije i entiteta Republika srpska, koji je odlučio da je 9. januar - Dan entiteta Republika Srpska neustavan, Institut za istraživanje genocida, Kanada se posebnim pismom obratio premijeru Kanade Justin Trudou. U pismu je između ostalog napisano:\n„Ustavni sud Bosne i Hercegovine je utvrdio da Zakon o praznicima entiteta Republike Srpske nije u skladu sa Ustavom Bosne i Hercegovine, te da krši Međunarodnu konvenciju o ukidanju svih oblika rasne diskriminacije i Evropsku konvenciju za zaštitu ljudskih prava i osnovnih sloboda. Najava dolaska Vlade Republike Srbije na obilježavanje Dana entiteta na čelu sa premijerom Aleksandrom Vučićem je direktno mješanje u untrašnje stvari države Bosne i Hercegovine, ugrožavanje suvereniteta i teritorijalnog integriteta Bosne i Hercegovine. Posjeta će imati nesagledivo destabilizirajuću prekretnicu u međudržavnim odnosima u Regionu i Evropi. Kao premijer susjedne države, Vučić bi morao poštovati odluku Ustavnog suda Bosne i Heregovine kojom se 9. januar kosi s ustavnim principima i ravnopravnošću drugih naroda koji žive u entitetu Republika Srpska. Pompezno organizovanje 9. januara i prisustvo Vlade Srbije ništa dobro neće donijeti ni Srbiji ni entitetu ni srpskom narodu u cjelini. Najava premijera Srbije o dolasku na proslavu 9. januara, simbolizira legitimaciju zločina genocida u Bosni i Hercegovini. ali i otvorenu podršku negiranju odluke Ustavnog suda Bosne i Hercegovine od strane aktuelnih vlasti u entitetu Republika Srpska. Internacionalni ekspertni tima Instituta za istraživanje genocida Kanada vas poziva da odmah pošaljete poziv političkom establišmentu Republike Srbije i entieta Republika Srpska za primjenu odluke Ustavnog suda Bosne i Hercegovine kojom je Dan entiteta Republika Srpska proglašen neustavnim. Poručite jasno da entitet Republika Srpska nikada neće biti srpska država na tlu međunarodno priznate države Bosne i Hercegovine, bez ozbira na insistiranje održavanja paradržavnih ceremonija poput ove devetog januara. Poručite Aleksandru Vučiću da njegov nečasni politički čin dolaska u Banja Luku 9. januara nakon što govori o bošnjačko srpskom pomirenju i nakon što je promijenio svoju retoriku i sa četničke prešao na proevropsku, udaljuje Republiku Srbiju od Evrope, a njega diskvalificira kao ozbiljnog političkog lidera“.\nU odgovoru Vlade Kanade potpisanog od ministra vanjskih poslova Stéphane Dion se između ostalog kaže:\nMolim vas budite sigurni da je Kanada čvrsto posvećena Općem okvirnom sporazuma za mir i za očuvanje teritorijalnog integriteta i suvereniteta Bosne i Hercegovine u skladu sa međunarodnim pravom. Kao članica Upravnog odbora Vijeća za implementaciju mira, Kanada podržava Bosnu i Hercegovinu u svom razvoju kao stabilnu, održivu, demokratsku multietničku državu, ohrabruje je da mirno sarađuje sa svojim susjedima i snažno podržava njen putu ka evroatlanskim integracijama. Svjesni smo diskriminirajuće odluke entiteta Republike Srpske u vezi 9. januara uprkos odluci Ustavnog suda Bosne i Hercegovine koji je presudio proslavu 9. januara kao dana eniteta neustavnom. U kominikeu Upravnog odbora Vijeća za implementaciju mira od decembra 2015. godine, Kanade i druge članice su još jednom čvrsto ponovile da su odluke Ustavnog suda Bosne i Hercegovine konačne i obavezujuće i zatražile od svih nivoa vlasti u Bosni i Hercegovini obavezno sprovođenje odluke Ustavnog suda“, istakao je u odgovoru ministar vanjskih poslova u Vladi Kanade Stéphane Dion.


Napadnut srpski dječak na Kosovu, roditelji sumnjaju na pokušaj otmice - Glas Srpske\nNapadnut srpski dječak na Kosovu, roditelji sumnjaju na pokušaj otmice\nSrna 29.09.2020 17:22\nOBILIĆ - Nepoznate osobe fizički su danas napale dječaka Martina Vuksanovića u selu Plemetina kod Obilića, koji se iz škole vraćao kući, a njegov otac sumnja da je riječ o pokušaju otmice.\nOtac dječaka Predrag Vuksanović rekao je da se napad dogodio na putu od Plemetine prema susjednom selu Prilužje, kada se njegov sin, učenik trećeg razreda, vraćao iz škole kući.\n“Mog sina je kući dopratio komšija u čije je dvorište uspeo da pobegne, kada se otrgo iz ruku osobe koja je pokušala da ga uvuče u automobil. Iz žaudijaž crvene boje, nepoznata osoba je otvorila vrata i rukom dohvatila Martina. Na sreću, uspeo je da pobegne i zaštitu potraži u prvom dvorištu”, ispiričao je Vuksanović za RTS.\nOn kaže da ne zna ko su osobe iz automobila, ali da su ih ljudi iz sela primjetili kako odlaze u susjedno selo Hamidija, u kojem nema Srba.\nVuksanović je slučaj prijavio policiji, čiji su pripadnici bili u Plemetini i otišli nakon što ih je upoznao sa incidentom.\nOn navodi da ne zna da li će policija da pokrene istragu i organizuje potragu, navodeći da je prije šest mjeseci na istom putu napadnut i njegov stariji sin i da o tom incidentu nema nikakvu povratnu informaciju.


Jelka Jovanović: Izjava da su Vulinove fotografije zaklanih ljudi "edukativnog karaktera" protivreči zdravom razumu - Politički.rs\nNovinarka Jelka Jovanović rekla je danas da je izjava predsednice Regulatornog tela za elektronske medije (REM) Olivere Zekić da su fotografije zaklanih ljudi koje je ministar unutrašnjih poslova Alaksandar Vulin pokazao u živom tv programu “edukativnog karaktera”, uznemirujuća “kao i prizori čije prikazivanje ona podržava”.\nJovanović, koja je i članica Saveta za štampu, kazala je agenciji Beta da tvrdnja da su fotografije stravičnih zločina “edukativnog karaktera” protivreči zdravom razumu, medijskom pravu, “a posebno praksi koju bi telo koje Zekić vodi moralo da kontroliše i sancioniše takav program”.\n“Suprotno je i Kodeksu novinarske profesije, što bi Zekićka kao nekadašnja novinarka morala dobro da zna. Ni medjunarodni, ni domaći standardi ne dozvoljavaju praksu koju su uveli tabloidi, tabloidne televizije i tabloidni političari u Srbiji, a koju izgleda podržava i REM ili bar većina u tom telu”, ocenila je urednica dnevnog lista “Danas”.\n“I, naravno, da predsednik Srbije i ministar policije ne mogu biti uključeni u istragu i upoznati s njom, a posebno da o detaljima ’informišu’ javnost. Kao ni mediji koji su u nadležnosti REM-a”, istakla je Jovanović.\nIli će možda gospodja Zekić, dodala je Jovanović, kad prodje letnja pauza REM-a, otići korak dalje i sem na televizijama sa nacionalnim pokrivanjem predložiti da se “edukativni materijal” uvede makar fakultativno i u obrazovni sistem?\n“I to od vrtića, da bi ‘edukacija’ bila što uspešnija”, rekla je Jovanović.\n“Prorežimski mediji su učinili besprizornu zloupotrebu kriminala u politčke i partijske svrhe”, naglasila je Jovanović.\nNaglasila je da to što i najviši državni funkcioneri “besramnom” propagandom zloupotrebljavaju medijski prostor nije, niti sme biti opravdanje da na isti način postupaju i oni koji su, poput REM-a i njegove predsednice, zaduženi da regulišu isti taj medijski prostor.\n“Naprotiv – njihovo je da štite javni prostor od takvih zloupotreba”, zaključila je novinarka Jelka Jovanović za Betu.\nZa fotografije koje je ministar Vulin u nedelju uveče objavio na TV Pink, a na kojima se vidi kako pripadnici kriminalnog klana Veljka Belivuka poziraju pored zaklanih ljudskih tela, predsednica REM-a Olivera Zekić je izjavila medijima da se radi o “edukativnim fotografijama”, čije prikazivanje ona nikada ne bi zabranila.\nALEKSANDAR VULINJELKA JOVANOVIĆMEDIJIOLIVERA ZEKIĆREM


Ministar sigurnosti Bosne i Hercegovine (BiH) Fahrudin Radončić najavio je u četvrtak na press konferenciji u Sarajevu prve mjere u pokušaju deportacije ilegalnih ekonomskih migranata iz BiH u zemlje njihovog porijekla.\nRadončić je izjavio kako je od direktora Službe za poslove sa strancima BiH Slobodana Ujića tražio da utvrdi tačan broj ekonomskih migranata po zemljama njihovog porijekla, kako bi se krenulo u proces njihove deportacije iz BiH.\n“Ministarstvo sigurnosti BiH raspolaže informacijama da veliki dio ilegalnih\nmigranata ne želi da u ovoj zemlji našim sigurnosnim službama pokaže svoj pasoš, ličnu kartu, i takvim načinom skrivanja svog identiteta moguće da se radi i o terorističkim grupama koje su pobjegle iz svoje zemlje ili o kriminalnim grupama koje će ovdje čekati dvije godine da sakriju svoju prošlost, da odigraju ulogu spavača," rekao je Radončić.\nDodao je da je od Službe zatražio i da među migrantima provedu anketu o tome da li među njima ima onih koji pristaju na dobrovoljnu deportaciju.\n"Od njih ćemo uzeti pismene izjave kako bi mogli ući u fazu i proceduru razgovora sa diplomatskim predstavnicima njihovih zemalja. Ovo je neophodno uraditi i radi obezbjeđivanja novca za deportacijske letove i završetak svih neophodnih pravnih radnji zbog legaliteta cijelog postupka. Želimo da skinemo ogroman balast od 8.000 do 9.000 ljudi u situaciji kada će naših 50.000 do 60.000 ostati bez posla,” naglasio je Radončić.\nMinistarstvo sigurnosti BiH: Skloniti migrante sa ulica\nMinistar sigurnosti Bosne i Herecgovine Fahrudin Radončić je naveo kako se ovim također želi psihološki djelovati na druge migrate te da je ovo je poruka i Evropskoj uniji da, kako kaže “nećemo pristati da postanemo depo za migrante gdje će oni vršiti selekciju kvalitetne radne snage”.


Novi zakon bi trebalo da dovede do efikasnije kontrole svih isporuka dobara i pruženih usluga na malo, uključujući i primljene avanse za budući promet dobara i usluga.\nNovim sistemom fiskalizacije stvaraju se uslovi Poreskoj upravi za efikasnije praćenje i kontrolu poreskih obveznika kod kojih postoji rizik od izbegavanja plaćanja poreza, kao i povećanje broja poreskih kontrola u samom sedištu poreskog organa, čime se smanjuje potreba za terenskim kontrolama, navodi Ministarstvo finansija.\nNovi model fiskalizacije predviđa sveobuhvatni obim fiskalizacije, s tim da je izuzetno moguće pojedine delatnosti izuzeti od obaveze evidentiranja prometa na malo preko elektronskog fiskalnog uređaja u samo u posebno opravdanim slučajevima.\nPored navedenog, predloženo zakonsko rešenje će otkloniti uočene nedostatke sadašnjeg sistema fiskalizacije (postupak fiskalizacije/defiskalizacije fiskalnih kasa, redovno servisiranje, čuvanje kontrolnih traka i dr.), čime se smanjuju troškovi poslovanja, ukida nepotrebno administriranje i stvara bolji poslovni ambijent.\nNacrtom zakona o fiskalizaciji predviđeno je da se u momentu prometa na malo svaki račun fiskalizuje i da se Poreskoj upravi vrši prenos podataka o izdatim fiskalnim računima putem stalne internet veze u realnom vremenu. Izuzetno, ukoliko se podaci o izdatim fiskalnim računima ne mogu dostaviti u realnom vremenu, usled prekida internet veze ili ona nije dostupna na mestu prometa, predviđena je obaveza čuvanja podataka u internoj memoriji elektronskog fiskalnog uređaja do momenta prenosa podataka Poreskoj upravi.\nTakođe, predviđeno je da obveznik fiskalizacije koristi bezbednosni element za potpisivanje fiskalnih računa za potrebe sprovođenja postupka fiskalizacije i potvrde identiteta prilikom razmene podataka i informacija sa Poreskom upravom. S tim u vezi, predloženo tehničko rešenje trebalo bi da obezbedi efikasan i pouzdan način prenosa podataka o izdatim fiskalnim računima Poreskoj upravi, koja evidentira podatke o primljenim fiskalnim računima u Sistemu za upravljanje fiskalizacijom.\nVažeći Zakon o fiskalnim kasama je u primeni od 1. januara 2005. godine, a u međuvremenu je tehnologija koja se može primeniti u ovoj oblasti značajno napredovala, te je nakon izvršene detaljne analize postojećeg sistema fiskalizacije, ustanovljeno da postoji potreba za njegovim unapređenjem, a sve u cilju stvaranja uslova za suzbijanje sive ekonomije, efikasnije kontrole i bolje naplate poreza.\nS obzirom na to da je borba protiv sive ekonomije jedan od strateških ciljeva Vlade, mera unapređenja sistema fiskalizacije i proširenja obuhvata fiskalizacije predviđena je i Nacionalnim programom za suzbijanje sive ekonomije sa Akcionim planom za sprovođenje nacionalnog programa za suzbijanje sive ekonomije.\nPočetak primene zakona je predviđen od 1. januara 2022. godine, kako bi se u međuvremenu donela podzakonska akta za sprovođenje ovog zakona, a obveznici fiskalizacije imali dovoljno vremena da usklade svoje poslovanje sa odredbama novog zakona.\nračun fiskalni račun fiskalna kasa Nacrt zakona o fiskalizaciji Zakon o fiskalizaciji


Hotel za Duluth () : 28 pronađenih hotela\nSuperior Bayfront Inn Hotel sa 2 zvezdice\nNa 14 minuta kolima udaljenosti od centra grada, ovaj hotel se nalazi u ulici 110 E. Second Street, a pozicija mu je jugoistok za grad Duluth. Sve to ga čini idealnim za otkrivanje grada i okoline.Sti...Još informacija\nNa 9 minuta kolima udaljenosti od centra, ovaj hotel u ulici 901 Joshua Avenue sa pozicijom severozapad za grad Duluth, idealan je za otkrivanje svih lepota grada, bez obzira da li ostajete samo nekol...Još informacija\nStil hotela Residence Inn Duluth je Porodičan, a pruža pun komfor i usluge kao što su: Besplatan parking. Pozicija ovog hotela je severozapad za grad Duluth, a nalazi se u ulici 517 West Central Entra...Još informacija\nSuper 8 Superior Hotel sa 2 zvezdice\nStil ovog hotela za grad Duluth je Povoljan, a kategorija dve zvezdice. U njemu ćete naći razne usluge, kao što su: Besplatan parking.Na 28 minuta kolima udaljenosti od centra, ovaj hotel u ulici 4901...Još informacija\nDuluth Spirit Mountain Red Roof Inn Hotel sa 2 zvezdice\nU hotelu Duluth Spirit Mountain Red Roof Inn pronaći ćete sve usluge koje treba da ima hotel kategorije dve zvezdice za grad Duluth: Poslovni centar, Besplatan parking. Stil ovog hotela je Povoljan.Po...Još informacija\nAMERICINN DULUTH SOUTH Hotel sa 2 zvezdice\nStil hotela AMERICINN DULUTH SOUTH je Povoljan, a pruža pun komfor i usluge kao što su: Restoran, Besplatan parking. Nalazi se u ulici 185 HWY 2, pozicija mu je jugozapad za grad Duluth, a od centra j...Još informacija\nAllyndale Motel Hotel sa 2 zvezdice\nPozicija ovog hotela je jugozapad za grad Duluth, a nalazi se u ulici 510 North 66th Avenue W, na samo 15 minuta kolima od centra grada.Stil ovog hotela kategorije dve zvezdice je Povoljan za grad Dul...Još informacija\nBARKERS ISLAND INN AND CONFEREN Hotel sa 3 zvezdice\nStil hotela BARKERS ISLAND INN AND CONFEREN je Porodičan, a pruža pun komfor i usluge kao što su: Room Service, Teniski teren. Na 16 minuta kolima udaljenosti od centra grada, ovaj hotel se nalazi u u...Još informacija\nBEST WESTERN BAY WALK INN Hotel sa 2 zvezdice\nNa 15 minuta kolima udaljenosti od centra, ovaj hotel u ulici 1405 Susquehanna Avenue sa pozicijom jug za grad Duluth, idealan je za otkrivanje svih lepota grada, bez obzira da li ostajete samo nekoli...Još informacija\nBEST WESTERN BRDGEVIEW MTR INN Hotel sa 3 zvezdice\nStil ovog hotela kategorije tri zvezdice je Povoljan za grad Duluth. U njemu ćete naći razne usluge, a posebno n.a.. Na 12 minuta kolima udaljenosti od centra grada, ovaj hotel se nalazi u ulici 415 ...Još informacija\nVaš izbor: Hotel za Duluth () : 28 pronađenih hotela


Po kratkom postupku: Džonson okreće leđa Huaveju, želi bolji odnos sa Trampom - Biznis Telegraf.rs\n23/05/20 | 11:34\nSAD su ocenile da ova kompanija predstavlja bezbednosni rizik, pa je Vašington upozorio svoje saveznike da bi korišćenje njihove tehnologije moglo da ih izopšti iz zajedničke obaveštajno-informativne mreže\nIako kabinet britanskog premijera odbija da komentariše ovu informaciju, očekuje se da Džonson smanji učešće kineske kompanije na britanskom telekomunikacionom tržištu u želji da nakon izlaska iz EU, osnaži svoju poziciju u trgovinskim pregovorima sa Donaldom Trampom.\n"Džonson i dalje želi dobre odnose sa Kinom, ali poslovanje sa Huavejom će biti značajno smanjeno, i to u najkraćem roku", saznaje Dejli Telegraf, iz dobro upućenog izvora.\nSAD su ocenile da Huavej predstavlja bezbednosni rizik, pa je Vašington upozorio svoje saveznike da bi korišćenje tehnologije ove kompanije moglo da ih izopšti iz zajedničke obaveštajno-informativne mreže.\nTramp rešio da kazni Peking: 33 kineske kompanije stavio je na crnu listu\nKo je beše čija kolonija? Ovde se nešto ne uklapa...\nBraća po frizuri se baš vole.Proklinju vetar kad duva.


"To što Džozef predlaže relikt je prošlih vremena, jer se Srbija ne može disciplinovati, pogotovo ne na taj način", istakao je Miletić u komentaru za Tanjug.\n"Džozef u tekstu tvrdi da je Srbiji za priznanje nezavisnosti Kosova umesto "kompenzacije" potrebno ponuditi "afirmaciju", odnosno značajne ustupke i finansijsku i vojnu pomoch SAD, a u slučaju da srpski predsednik Aleksandar Vučić odbije ili sabotira novi pristup - "neprijatnu alternativu", odnosno "kaznu" u vidu jače podrške kosovskoj vojsci, angažmana na priznavanju nezavisnosti i uskraćivanja Srbiji razvojne pomoći iz EU".\nMiletić isticce da je Džozefova "nagrada" ustvari kazna za Srbiju, jer nema nagrade koju bilo ko može da ponudi, a koja bi podrazumevala odricanje Srbije od KiM i priznavanje Kosova kao nezavisne države.\n"Srbija može da učini ustupke za koje smatra da su od strateškog interesa za region i građane, ali ne može da dozvoli da je neko silom disciplinuje. Da je to funkcionisalo, ne bi BiH danas bila nefunkcionalna država", ističe Miletić i dodaje da, zahvaljujuchi takvom pristupu, kakav ima Džozef, jedna banda i može da bude legitiman predstavnik određenog naroda i da se sreće sa najvišim državnicima u svetu.\nPodvlači da, ako neko želi mir i stabilnost u regionu, onda mora da uvaži i srpski nacionalni interes. Tekst američkog profesora vidi i kao ilustraciju toga kako zapadni centri moći vide rešenje pitanja KiM, kao i bahatosti "velikih" prema Srbiji.\nZato smatra da je ono što Džozef govori treba shvatiti vrlo ozbiljno i trebalo bi da bude predmet analize, jer on predstavlja deo pređašnje američke administracije - deo koji je i dalje uticajan u SAD. Miletić kaže da takav Džozefov stav govori da i dalje stoji na poziciji da SAD treba da demonstriraju silu i vrše pritisak na Srbiju da bi se postigli rezultati, ali, ističe, za to nema mesta u 21. veku.\nGovoreći o osnovi za razgovore u Parizu, početkom jula, budući da je za Džozefa osnova za nastavak dijaloga po pitanju KiM nejasna, Miletić kaže da osnove za razgovor mogu da budu, pre svega, takse koje nisu ukinte i Briselski sporazum, koji Albanci nisu sproveli.\n"Kada bi se te dve stvari na neki način dogovorile, moglo bi da se priča o tome kako bi trebalo da izgleda kompromis, koji bi Srbija mogla da prihvati i koji bi bio realan", kaže Miletić.\nVučić zadovoljan saradnjom sa NATO 7\nPoslanici završili načelnu raspravu o produžavanju roka 3\nBrnabić: Cilj je da dodatno učvrstimo odnose sa Nemačkom 5\nSrbija i NATO dele interes očuvanja mira i stabilnosti u regionu 7\nEP želi da posreduje između vlasti i opozicije, Mekalister čeka odgovor Maje Gojković 3


autor: V. S. 31.01.2016 0\nTokom februara će, projekcijama filmova, predavanjima i izložbom, na Filozofskom fakultetu biti obeležena Kineska nova godina, koja počinje 8. februara, a koja je ovoga puta u znaku - majmuna.\nU utorak, sredu i četvrtak, 2, 3. i 4. februara, biće prikazani kineski filmovi u kino-sali fakulteta od 18.00. U utorak će biti pušten film Pekinški bicikl, u sredu Pritajeni tigar, skriveni zmaj, a u četvrtak Kuća letećih bodeža.\nU vezu sa Kineskom novom godinom dovode se mnogi običaji i praznoverja o čemu će 8. februara govoriti Nataša Pešić, sinolog i profesor kineskog jezika, u okviru predavanja „Običaji i verovanja vezani za Kinesku novu godinu”. Predavanje će se održati u 13.00 u svečanoj sali Filozofskog fakulteta, u kojoj će se održati i sva sledeća predavanja.\nNarednog dana, u istom terminu, stručnjak za tradicionalnu kinesku medicinu Filip Manja u okviru „Priče o kineskoj medicini” predstaviće akupunkturu, ćigong i taiđiđuen kao i biljke koje se koriste za lečenje i osnove jin i jang teorije.\nO „Tragovima drevne Kine – počeci kineske civilizacije i njenog kontakta sa Evropom” govoriće profesori sa Odseka za istoriju Boris Stojkovski i Svetozar Boškov, 23. februara sa početkom u 12.00.\nZa kraj programa, 25. februara, u holu fakulteta u 12.00 biće otvorena izložba fotografija „Konfucijanstvo i obrazovanje u Kini” studentkinje Doroteje Klačar i doc. dr Bojane Pavlović sa Filozofskog fakulteta Univerziteta u Istočnom Sarajevu.\nKineska nova godina ili Prolećni festival, kako ga izvorno nazivaju, najvažniji je i najradosniji praznik u Kini i obeležava se prvog dana lunarne godine, koji ove godine „pada” 8. februara i tada ulazimo u godinu majmuna. Prema kineskom horoskopu, ovo je znak veoma pozitivnih osobina i prati ga dobra sreća i radostan život.\nObeležavanje Kineske nove godine organizuje Konfucijev institut Univerziteta u Novom Sadu i Filozofski fakultet.


Izjednačiti ovlaštenja Vijeća naroda Srpske i federalnog Doma naroda - Glas Srpske\nG.S. 05.08.2020 16:17\nSARAJEVO - Predsjedništvo SDA smatra da ovlaštenja Vijeća naroda u Republici Srpskoj ne mogu biti redukovana, već zadržana, kao i da moraju biti izjednačena sa Domom naroda Parlamenta Federacije BiH /FBiH/.\nU zaključcima usvojenim na današnjoj sjednici Predsjedništvo SDA navodi se da Trebinje "nije srpski grad i da Republika Srpska nije srpski entitet, već da oboje pripadaju BiH i svim njenim narodima i građanima".\nPredsjednik SDA Bakir Izetbegović rekao je na konferenciji za novinare u Sarajevu, nakon sjednice Predsjedništva, da nema ni srpskih, ni hrvatskih, ni bošnjačkih gradova i da Republika Srpska nije srpska, već da pripada svima iako je 90 odsto njenog stanovništva srpske nacionalnosti.\nIzetbegović je rekao da je Predsjedništvo SDA zaključilo da pitanje Kosova ne može imati nikakve veze sa BiH.\nU jednom od zaključaka se navodi da SDA smatra da ima djelimične istine u stavu ministra unutrašnjih poslova Republike Srpske Dragana Lukača da je iz BiH ispirisan niz terorističkih radnji u svijetu i da su Brejvik i teroristi sa Novog Zelanda, kako tvrde, veličali ratne zločince iz Republike Srpske i oni koji slave njihov lik i djelo.\n"Zbog toga pozivamo Lukača da se oštro obračuna sa onima koji slave lik i djelo ovih ratnih zločinaca", navodi se u zaključku sa sjednice Predsjedništva SDA.\nSDA će, kako je zaključeno, pokrenuti aktivnosti na rješavanju statusnih prava Bošnjaka u Republici Srpskoj s ciljem izjednačavanja prava i usklađivanja Ustava Srpske sa Ustavom BiH.\nZaključeno je da će SDA, preko svojih predstavnika u izvršnoj i zakonodavnoj vlasti, tražiti da se trasa autoputa Banjaluka-Prijedor locira tako da se izbjegne "ugrožavanje imovine Bošnjaka povratnika i funkcionalnost njihovih naselja na teritoriji grada Prijedora".\nPredsjedništvo SDA zahtijeva od federalne i kantonalnih vlada striktnu implementaciju propisanih epidemioloških mjera, kao i sankcionisanje prekršioca, ukazujući da nadležne institucije treba da razmotre eventualno uvođenje restriktivnijih mjera s ciljem sprečavanja daljeg širenja virusa korona.\nIzetbegović je rekao da je Sarajevo postalo najveći klaster u Evropi i da je problem nastao zbog nedovoljne implementacije mjera i preporuka koje upućuju zvaničnici Kriznog štaba i zdravstveni sektor.\nPredsjedništvo SDA traži od Savjeta ministara da bez odlaganja usvoji kriterijume za dodjelu i implementaciju sredstava predviđenih budžetom institucija BiH za saniranje ekonomsko-socijalnih posljedica pandemije, kao i da u saradnji sa nadležnim domaćim i međunarodnim institucijama pokrene potrebne procedure s ciljem pravovremene nabavke vakcina protiv virusa korona.\nIz ove stranke pozivaju da se ubrza realizacija postojećih investicija, poput izgradnje Koridor Pet Ce, brzih cesta i projekata u okviru energetskog sektora, za koje su već ranije osigurana sredstva, kao i da se ubrzaju procedure koje će obezbijediti dodatno investiranje u infrastrukturu i energetiku iz programa podrške EU za Zapadni Balkan.\nPredsjedništvo SDA poziva nadležne institucije da izvrše raspodjelu respiratora, koje je nabavila firma "Srebrena malina", po medicinskim ustanovama na području FBiH, s obzirom na to da je Institut za mjeriteljstvo BiH ocijenio da su ti respiratori namijenjeni za stacionarnu upotrebu.\nSDA poziva Ministarstvo bezbjednosti u Savjetu ministara da hitno sačini plan mjera s ciljem usporavanja ulaska migranata u BiH, smještaja u migrantske centre, povratka u zemlje iz kojih dolaze u BiH i smanjenjem njihovog prisustva među domicilnim stanovništvom.\nSDA traži od Savjeta ministara da u parlamentarnu proceduru uputi Zakon o javnim nabavkama, Zakon o sukobu interesa, izmjene i dopune Zakona o Visokom sudskom i tužilačkom vijeću, kao i Akcioni plan za provođenje Strategije reforme javne uprave, što je među osam prioriteta.\nIzetbegović smatra da se to može riješiti u roku od dva mjeseca, ocijenivši da je BiH ostvarila značajan napredak ka EU.\nU zaključcima se navodi da je predsjednik Hrvatske Zoran Milanović upao u grešku svojih prethodnika iz HDZ-a i da pomaže hrvatskom narodu na način da toleriše zločine HVO, što nije ni dobrosusjedski, ni evropski, niti civilizacijski pristup.\n"To neće pomoći ni Hrvatima u BiH, niti oporavku odnosa BiH i Hrvatske, niti ugledu koji bi država Hrvatska trebala da uživa u svijetu i Evropi", navodi se u zaključcima i dodaje da je Milanović trebalo da uloži trud da se opuženi Zlatan Mijo Jelić, koga je odlikovao, isporuči BiH i da odgovara za zločine počinjene na području Mostara.\nIzetbegović je rekao da bi Hrvatska kao zemlja EU morala više računa da vodi o svojim susjedima i evropskim vrijednostima.\nPredsjedništvo SDA pozvalo je sve "probosanske političke stranke na zajednički nastup na lokalnim izborima u Gradu Mostaru sa jedinstvenom listom za Gradsko vijeće".\nKomentarišući činjenicu da ministar inostranih poslova u Savjetu ministara Bisera Turković nije ispoštovala odluku Predsjedništva BiH imenujući Gorana Milinića za ambasadora savjetnika u Pekingu, Izetbegović je rekao da Turkovićeva radi ono što joj zakon omogućava.\n"Ona mora raditi po zakonu i neće pitati Milorada Dodika ni Šefika Džaferovića koga će ili neće slati na određene pozicije", rekao je Izetbegović.\nNa pitanje kada se očekuje imenovanje čelnih ljudi Uprave za indirektnom oporezivanje BiH i Obavještajno bezbjednosne agencije BiH, Izetbegović tvrdi da će sve ostati isto do narednih opštih izbora koji bi trebalo da se održe za dvije godine.\n"Isti je slučaj i sa Vladom FBiH. Tako želi HDZ BiH", rekao je Izetbegović.\nOn tvrdi da general takozvcane Armije BiH Rasim Delić nije počinio zločine i da "nije znao da su oni počinjeni".\n"Otkud je znao šta se dešavalo na područjima gdje nije bio?", kaže Izetbegović.\nOsvrćući se na izjavu lidera SNSD-a Milorada Dodika da su Selmo Cikotić i Osman Mehmedagić ratni kadrovi SDA, Izetbegović je rekao da ne mogu nestati ljudi koji su branili BiH, kao i oni koji su je napadali.\n"Cikotić je izvanredan kadar i vojnik profesionalac, koji je jako dobro radio. Mehmedagić je, takođe, pokazao izuzetne rezultate", smatra Izetbegović.\nNa pitanje da li očekuje da će Cikotić, kao kadar SDA vratiti ilegalne migrante u zemlje porijekla, Izetbegović je rekao da "treba da se vrate i treba pokušati, ali zbog činjenice da se teško može utvrditi njihov identitet, to će teško ići".\nOdluka Sinoda SPC: Nakon smrti Amfilohija, Joanikije postavljen za administratora Mitropolije crnogorsko primorske\nLusijana Lamorđeze, ministar unutrašnjih poslova Italije: Nismo odgovorni za napad u Nici\nTurska: U zemljotresu poginulo 12 osoba, 419 povrijeđeno\nRadojičić: Mjere u primarnoj zdravstvenoj zaštiti daju rezultate\nDodik: Pitanje legalizacije objekata biće riješeno\nSarajevo: Služba za zapošljavanje pozvala penzionisane medicinare da pomognu u liječenju korone\nVišković: U izvještaju Savjetu bezbjednosti UN potencirali smo smetnje bržem razvoju BiH\nŠpirić: Mitropolit Amfilohije simbol ljubavi, plemenitosti i pravde\nDavidović: Srpska će se sjećati mitropolita Amfilohija po neprekidnoj podršci\nBevanda: Grant od pet miliona evra za mala i srednja preduzeća\nRazbojnici pucali na automobil, žena uspjela da pobjegne\nĐaci definitivno u klupama od ponedjeljka


Jedinstveni snimci iz pilotske kabine: Umeće upravljanja „suhojem“ o čijoj nabavci pregovara Srbija - 20.07.2021, Sputnik Srbija\nJedinstveni snimci iz pilotske kabine: Umeće upravljanja „suhojem“ o čijoj nabavci pregovara Srbija\nNa Instagramu su objavljeni jedinstveni snimci pilotiranja letelicom „Suhoj Superdžet 100“. Let je izveden specijalno za Međunarodni avio-kosmički salon... 20.07.2021, Sputnik Srbija\nNa snimku je prikazano kako avion poleće, pravi zaokret iznad aerodroma Žukovski i podiže se u visine. Nakon nekoliko krugova iznad aerodroma, letelica se spušta praktično do piste i ponovo uzleće.Ranije je ministar industrije i trgovine Rusije Denis Manturov saopštio da Moskva i Beograd pregovaraju o isporuci aviona „Suhoj Superdžet 100 u Srbiju“.Međunarodni avijaciono-kosmički sajam MAKS-21 obeležava ove godine 15. godišnjicu postojanja. Otvoren je u utorak, a trajaće do 25. jula u Žukovskom u Podmoskovlju.„Superdžet 100“ je prvi ruski dvomotorni regionalni putnički avion, koji je probni let imao 2008, a u saobraćaju je od 2011. godine. Taj napredni avion ima 98 putničkih sedišta i može da se koristi na kraćim i srednjim destinacijama, a njegov dolet je do 4.500 kilometara.\nrusija, pilot, suhoj superdžet 100, maks\n17:25 20.07.2021 (Osveženo: 01:16 26.08.2021)\n© Sputnik / Ilья Naйmušin / Uđi u foto-galerijuSuhoj superdžet 100\nNa Instagramu su objavljeni jedinstveni snimci pilotiranja letelicom „Suhoj Superdžet 100“. Let je izveden specijalno za Međunarodni avio-kosmički salon „MAKS-2021“ koji se održava u Podmoskovlju, prenosi televizija „Zvezda“.\nNa snimku je prikazano kako avion poleće, pravi zaokret iznad aerodroma Žukovski i podiže se u visine. Nakon nekoliko krugova iznad aerodroma, letelica se spušta praktično do piste i ponovo uzleće.\nRanije je ministar industrije i trgovine Rusije Denis Manturov saopštio da Moskva i Beograd pregovaraju o isporuci aviona „Suhoj Superdžet 100 u Srbiju“.\n„Superdžet 100“ je prvi ruski dvomotorni regionalni putnički avion, koji je probni let imao 2008, a u saobraćaju je od 2011. godine. Taj napredni avion ima 98 putničkih sedišta i može da se koristi na kraćim i srednjim destinacijama, a njegov dolet je do 4.500 kilometara.